hotchpotch/miracl-hf-unified huggingface dataset:
প্রিন্স মাহমুদ
প্রিন্স মাহমুদ (জন্ম: ১৭ জুলাই) বাংলাদেশের জনপ্রিয় গীতিকার, সুরকার ও সংগীত শিল্পী পরিচালক। গীতিকার হিসেবে ৯০ দশক থেকে বাংলাদেশে ব্যান্ড শিল্পীদের একক এবং যৌথ অ্যালবামের গান লেখা, সুর করা এবং কম্পোজিশনের কাজ করেছেন তিনি। তাঁর লেখা ও সুর করা একাধিক গান ব্যাপক জনপ্রিয়তা পেয়েছে। ১৯৯৫ সালে 'শক্তি' অ্যালবামের মধ্য দিয়ে মিশ্র শিল্পীর গানের অ্যালবাম প্রকাশ শুরু করেন তিনি। একক, দ্বৈত ও মিক্সড মিলিয়ে প্রিন্স মাহমুদের ৪০তম অ্যালবাম 'নিমন্ত্রণ'।
প্রিন্স মাহমুদের জন্ম খুলনা জেলায়।
প্রিন্স মাহমুদ বর্তমানে গীতিকার, সংগীত পরিচালক হিসেবে কাজ করছেন। তার সঙ্গীতের শুরু ছেলেবেলা থেকেই । অনেকটা আড়ালে,অগোচরে পরিবারের ইচ্ছার বাইরে গিয়েই তার গান শেখা এবং গান করা শুরু করেন তিনি। স্কুলে পড়ার সময় থেকেই ব্যান্ডের সাথে জড়িয়ে পড়েন তিনি। দি ব্লুজ নামের একটি ব্যান্ডের ভোকালিস্ট ছিলেন বেশ কিছু দিন। তারপর কলেজের গন্ডি পেরিয়ে শুরু করেন পুরো দমে কম্পোজিশন। গান কম্পোজিশনের পাশাপাশি তিনি গানও লেখা শুরু করেন। সংগীতের ভূবনে প্রিন্সের এর পথ চলা শুরু হয় ৮০র দশকের একেবারে শেষ প্রান্তে এই 'দ্যা ব্লজ' ব্যান্ড এর ভোকাল ও গিটারিস্ট হিসেবে। এরপর ৯০ দশকের শুরুতে প্রিন্স গঠন করেন ‘ফ্রম ওয়েস্ট’ নামক একটি ব্যান্ড যেখানে ব্যান্ড লিডার এবং মূল ভোকাল ছিলেন তিনিই। সেই ব্যান্ড এর আলোচিত একটি গান ছিল " রাজাকার আলবদর কিছুই রইবো নারে/উপরে দালাল ভিতরে চোর কিছুই হইবো নারে/সব রাজাকার ভাইসা যাইবো বঙ্গোপসাগরে" গানটি। ফ্রম ওয়েষ্ট এর প্রকাশিত প্রথম অ্যালবাম এর নাম ছিল 'সে কেমন মেয়ে'।
স্বাদুপানির কুমির
স্বাদুপানির কুমির বা স্বাদুজলের কুমির , (), (বৈজ্ঞানিক নাম: "Crocodylus palustris") হচ্ছে কুমির বর্গের একটি সরীসৃপ। এদের তুণ্ড প্রশস্ত, মাথার সম্মুখভাগ অবতল, চোখের সামনে কোনো খাঁজ থাকে না। প্রাপ্তবয়স্ক কুমিরের দৈর্ঘ্য ৩-৫ মিটার। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
চিথুলিয়া সরকারি প্রাথমিক বিদ্যালয়
চিথুলিয়া সরকারি প্রাথমিক বিদ্যালয় গাইবান্ধা জেলা জেলার অন্তর্গত ১৩ নং মোল্লার চর ইউনিয়ন এ অবস্থিত।১৯৭২ সালে উক্ত বিদ্যালয়টি প্রতিষ্ঠা করেন জনাব মোহাম্মাদ আলি।১৯৭৩ সালে এটি সরকারিকরণ করা হয়।বিদ্যালয় নং ১১৭।এটি গাইবান্ধা সদর থেকে ৩০ কিলোমিটার দূরে অবস্থিত।এই বিদ্যালয়টি একটি ঐতিহ্যবাহী শিক্ষা প্রতিষ্ঠান।এই প্রতিষ্ঠানের ছাত্র-ছাত্রী উচ্চতর শিক্ষা শেষে নিজ নিজ কর্মক্ষেত্রে প্রতিষ্ঠিত।
অ্যাডাম মিলেন
অ্যাডাম ফ্রেজার মিলেন (; জন্ম: ১৩ এপ্রিল, ১৯৯২) পালমারস্টোন নর্থে জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য অ্যাডাম মিলেন ডানহাতে ফাস্ট-মিডিয়াম বোলিং করেন। এছাড়াও তিনি নীচের সারির ডানহাতি ব্যাটসম্যান হিসেবেও দলে ভূমিকা রাখছেন। ঘরোয়া ক্রিকেটে সেন্ট্রাল ডিস্ট্রিক্টস দলে খেলছেন।
২০০৯-১০ মৌসুমে ১৮ বছর বয়সে প্রথম-শ্রেণীর ক্রিকেটে অভিষেক ঘটে মিলেনের। উদ্বোধনী খেলার দ্বিতীয় বলেই উইকেট পান তিনি। খেলায় ক্যান্টারবারি দলের বিপক্ষে তার বোলিং পরিসংখ্যান ছিল ৪/৫২। ২০১০ সালের চ্যাম্পিয়ন্স লীগে সেন্ট্রাল ডিস্ট্রিক্টসের টুয়েন্টি২০ দলে তিনিও অন্তর্ভুক্ত হন। ঘরোয়া এইচআরভি কাপে তিনি কোন খেলায় অংশ নেননি। প্রতিযোগিতায় তিনি দুই খেলায় অংশ নিয়ে পেস বোলিংয়ে সকলকে আশ্চর্য্যান্বিত করেন।
ডিসেম্বর, ২০১০ সালে নিউজিল্যান্ডের টুয়েন্টি২০ ক্রিকেট দলে অভিষেক ঘটে তার। পাকিস্তানের বিপক্ষে তিনি শুধুমাত্র রানই দিয়ে যান। কিন্তু তার পেস বোলিংয়ের রান দেয়ার হার বেশি থাকায় ব্যাপক সমালোচিত হয়। আঘাতের কারণে প্রথম-শ্রেণীর ক্রিকেটে বাঁধাগ্রস্ত হয়। তারপরও জাতীয় দলে খেলার জন্য দৃঢ়চেতা মনোভাব ছিল তার। তিনি ঘন্টা প্রতি ১৫০ কিলোমিটারেরও অধিক গতিবেগে বোলিংয়ে পারদর্শী। অতঃপর ২০১২ সালে শ্রীলঙ্কায় অনুষ্ঠিত আইসিসি বিশ্ব টুয়েন্টি২০ প্রতিযোগিতায় নিউজিল্যান্ড দলে ঠাঁই হয়।
২০১৫ মৌসুমে ইংল্যান্ড সফরে নিউজিল্যান্ডের ওডিআই ও টুয়েন্টি২০ আন্তর্জাতিকে দলের অন্যতম সদস্য মনোনীত হন। কিন্তু আঘাতের কারণে তার পরিবর্তে মিচেল স্যান্টনার স্থলাভিষিক্ত হন।
২০১৫ সালের ক্রিকেট বিশ্বকাপে নিউজিল্যান্ড ক্রিকেট কর্তৃক ৩০-সদস্যের প্রাথমিক তালিকায় তিনিও অন্তর্ভুক্ত হন। পরবর্তীতে ৮ জানুয়ারি, ২০১৫ তারিখে নিউজিল্যান্ড ক্রিকেট কর্তৃপক্ষ তাদের নিয়ন্ত্রণাধীন নিউজিল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ঐ তালিকায় তিনিও অন্তর্ভুক্ত হন। কিন্তু, ২২ মার্চ হাঁটুর গোড়ালিতে আঘাতাপ্রাপ্তির ফলে অ্যাডাম মিলেন দল থেকে বাদ পড়েন। তার পরিবর্তে উদীয়মান ফাস্ট বোলার ম্যাট হেনরিকে অন্তর্ভুক্ত করা হয়।
আজিজুর রহমান আজিজ
আজিজুর রহমান আজিজ একজন বাংলাদেশী কবি, সাহিত্যিক, উপন্যাসিক, সুরকার, এবং গীতিকার। তিনি কবি খ্যাতিতেই বেশি পরিচিত, বিশেষ করে তিনি তার প্রজম্ন এবং বন্ধু, অণুসারী ও পরিচিত সম্প্রদায়ের মাঝে “এই শহরের জীবন্ত কবি” (Living Poet in the City) নামেই পরিচিত। তিনি ১৯৮০ সাল থেকে লেখালেখী করে আসছেন। তার প্রকাশিত বহু গল্প, কবিতা ও উপন্যাস, এবং গান পাঠক সমাজে অনেক জনপ্রিয়। বর্তমানে তিনি বাংলাদেশ জাতীয় জাদুঘরের ট্রাস্টি বোর্ডের চেয়ারম্যান হিসেবে দায়িত্ব প্রাপ্ত আছেন। এর পুর্বে তিনি তথ্য কমিশনের প্রধান তথ্য কমিশনার ছিলেন ।
তিনি ১৯৪৪ সালের ১০ই জানুয়ারি বাংলাদেশের মাদারীপুর জেলায় জম্নগ্রহন করেন। তার বাবার নাম আব্দুল মান্নান এবং মায়ের নাম শিরিন জাহান।
আজিজুর রহমান আজিজ মাদারীপুরের কালামৃধা জিও উচ্চ বিদ্যালয় থেকে মেট্রিক্যুলেশন পাশ করেন এবং সরকারী রাজেন্দ্র কলেজ থেকে এন্ট্রান্স পাশ করেন। পরবর্তীতে তিনি মাদারীপুরের খাজা নাজিমউদ্দিন কলেজে পড়াশোনা করেন। তিনি ঢাকা বিশ্ববিদ্যালয় থেকে বাংলা ভাষা ও সাহিত্যের উপরে স্নাতোকত্তোর ডিগ্রি লাভ করেন। এর কিছু বছর পরে তিনি যুক্তরাজ্যের কুইন ভিক্টোরিয়া বিশ্ববিদ্যালয় অফ ম্যানচেস্টারে পড়াশোনা করতে যান।
এ পর্যন্ত আজিজুর রহমান আজিজ ৬৫ গ্রন্থ; উপন্যাস, অসংখ্য কাব্যগ্রন্থ, শিশুতোষ গ্রন্থ লিখেছেন এবং তার লেখা নিয়ে চলচ্চিত্র হয়েছে। তিনি অনেক গান লিখেছেন, গান গেয়েছেন এবং গানে সুর দিয়েছেন ।
লেখক ও কথা সাহিত্যিক আজিজুর রহমান আজিজ এর উল্লেখযোগ্য উপন্যাসঃ 
গল্পঃ "অরন্যে পাপ" (১৯৮৩, দোলন প্রকাশন, চট্টগ্রাম), "প্রজম্নের পদাবলী" (২০১৪), "মেঘের ঘরে বসত বাড়ি" (২০১৪)।
দরবেশ পাখি (১৯৯৮, অনন্যা) দ্বিতীয় সংস্করন সময় প্রকাশন, আজো স্বাধীনতার গল্প বলি (১৯৯১, সময়), অচিনদেশের অচিন কথা (১৯৯২, সময়), আকাশ অনন্ত অহনা-র ছড়া, পরীর রাজ্য করলো যারা জয়, মিথ্যে রাজার দেশে।
জলের মেয়ে- ইউনিভার্সিটি ফ্লিল্মস পূর্ন দৈর্ঘ্য চলচ্চিত্র প্রেম শুধু প্রেম- লেখকের অন্য প্রজাপতি উপন্যাস অবলম্বনে নির্মাণ করেছেন ইউনিভার্সিটি ফিল্মস লিঃ।
গ্রাহাম হিউজ
গ্রাহাম ডেভিড হিউজ (ইংরেজীতে: Graham David Hughes, জন্ম ১৯৭৯) একজন ব্রিটিশ অভিযাত্রী, চলচ্চিত্র নির্মাতা, টেলিভিশন উপস্থাপক এবং গিনেস বিশ্ব রেকর্ডধারী। হিউজ সফলভাবে বিশ্বের ১৯৩টি জাতিসংঘের সদস্য রাষ্ট্র ভ্রমণ করেছেন কোন ধরণের উড়োজাহাজে চড়া ছাড়াই বা আকাশ পথে না গিয়েই। তিনি চার বছর ধরে এই অভিযান চালিয়েছিলেন এবং ২০১২ সালের নভেম্বরে তাঁর এই অভিযান শেষ হয়। এই অভিযান চলাকালে হিউজ ন্যাশনাল জিওগ্রাফিক অ্যাডভেঞ্চার চ্যানেলে "গ্রাহাম’স ওয়ার্ল্ড" নামের একটি সাপ্তাহিক প্রোগ্রামে উপস্থাপনা করতেন। এই অনুষ্ঠানে হিউজ পূর্বের সব বিশ্ব রেকর্ড ভেঙে আকাশ পথে না গিয়েও পৃথিবীর সবগুলো দেশ ভ্রমণ অভিযানের বিভিন্ন বিষয় তুলে ধরতেন।
দ্য ওডেসি এক্সপিডিশন গ্রাহাম হিউজের একটি অভিযান যার উদ্দেশ্য জাতিসংঘের প্রতিটি সদস্য রাষ্ট্রে পদার্পন করা। হিউজ যুক্তরাজ্যের প্রতিটা দেশেই গিয়েছিলেন। হিউজ জাতিসংঘের সদস্য রাষ্ট্র ছাড়াও বেশ কিছু দেশ ও অঞ্চলে গিয়েছিলেন, যেমন- ভ্যাটিকান সিটি, ফিলিস্তিনের আংশিক স্বীকৃত রাষ্ট্রসমূহ, পশ্চিম সাহারা, কসোভো এবং তাইওয়ান। জাতিসংঘ সদস্য রাষ্ট্রসমূহ মিলিয়ে তিনি মোট ২০১টি দেশে ভ্রমণ করেছেন। তবে হিউজ উত্তর কোরিয়াতে যাননি। তার ভ্রমণ অভিযানের নিয়ম ছিল: আকাশ পথে যাওয়া যাবে না, কোন ব্যক্তিগত পরিবহন ব্যবস্থা ব্যবহার করা যাবে না, কোন রাষ্ট্রের দূরবর্তী কোন অঞ্চল বা বিশেষ অঞ্চলে গিয়ে দেশটি ভ্রমণ করা হয়েছে বলে বিবেচনা করা যাবে না।
২০১২ সালের নভেম্বরের ২৬ তারিখে হিউজ তাঁর অভিযান সমাপ্ত করেন দক্ষিণ সুদানে প্রবেশের মাধ্যমে। অভিযান শেষে তিনি তার শহর লিভারপুলে ফিরে যান। 
গিনেস বিশ্ব রেকর্ড অবশ্য হিউজের রাশিয়ায় প্রবেশ করা নিয়ে অসন্তষ্ট ছিল। কারণ এটাই একমাত্র দেশ ছিল যেখানে হিউজ কোন স্বীকৃত সীমান্ত প্রবেশ পথ দিয়ে প্রবেশ করেননি। ২০১৩ সালের জানুয়ারিতে হিউজ সঠিকভাবে ভিসা গ্রহণ করে পুনরায় রাশিয়ায় যান। দ্য ওডেসি এক্সপিডিশনে হিউজেস দাতব্য সংস্থা ওয়াটারএইড-এর পক্ষে প্রচারণা চালান।
গ্রাহাম হিউজ এক বছরের মধ্যেই ১৩৩টি দেশে গণপরিবহণ (বাস, ট্রেন, ট্রাম ইত্যাদি) ব্যবহার করে ভ্রমণ করার মাধ্যমে গিনেস বিশ্ব রেকর্ড অর্জন করেছেন। তিনি তাঁর ৪ বছরব্যাপী অভিযানের প্রথম বছরেই এই স্বীকৃতি অর্জন করেন। 
২০১৪ সালে গিনেস ওয়ার্ল্ড রেকর্ড নিশ্চিত করে যে, হিউজের “অভিযানটি ছিল সবচেয়ে কম সময়ে সব দেশে গণপরিবহণ ব্যবহার করে ভ্রমণ অভিযান। এটির সত্যতা যাচাই করতে গিনেস বিশ্ব রেকর্ড দীর্ঘ সময়ে ব্যয় করেছে।“ গিনেস ওয়ার্ল্ড রেকর্ডের প্রধান মার্কো ফ্রিগেটি বলেন, “সাম্প্রতিককালে কোন রেকর্ড যাচাই করতে এতো সময় লাগেনি।“
হিউজ তাঁর নিজের কোম্পানি হাইড্রা স্টুডিও থেকে বেশ কয়েকটি স্বল্প দৈর্ঘ্যের চলচ্চিত্র নির্মাণ করেছেন। ২০০৬ সালে তাঁর একটি চলচ্চিত্র "লিভারপুল ৪৮ ঘন্টা ফিল্ম চ্যলেঞ্জ" পুরস্কার পায়। ওয়ার্ল্ড চ্যালেঞ্জ এক্সপিডিশন্স নামক একটি ভ্রমণ পরিষেবাপ্রদানকারী প্রতিষ্ঠানের জন্য হিউজ কয়েকটি ভ্রমণ বিষয়ক ভিডিও তৈরি করেছেন। তিনি লিভারপুল-ভিত্তিক অনেক সঙ্গীতশিল্পী ও সঙ্গীত-প্রতিষ্ঠানের সাথে কাজ করেছেন। ইউটিউবে হিউজের 'ওয়ান সেকেন্ড এভরি কান্ট্রি' ভিডিওটি তুমুল জনপ্রিয় হয়। এটি কয়েক সেকেন্ডের মধ্যে প্রায় এক মিলিয়ন বার দেখা হয়। পরবর্তীতে বিবিসি এবং সিবিএস এটি নিয়ে সংবাদও প্রচার করে। হিউজের বিশ্ব ভ্রমণ নিয়ে বাজফিড এবং এস্কুইয়ার ম্যাগাজিনে নিবন্ধ প্রকাশিত হয়েছে।
অ্যান্টন ডেভসিচ
অ্যান্টন পল ডেভসিচ (জন্ম: ২৮ সেপ্টেম্বর, ১৯৮৫) হ্যামিল্টনে জন্মগ্রহণকারী নিউজিল্যান্ডের বিশিষ্ট ক্রিকেটার। বামহাতি ব্যাটসম্যান হিসেবে নিউজিল্যান্ড ক্রিকেট দলে খেলছেন অ্যান্টন ডেভসিচ। পাশাপাশি দলের প্রয়োজনে বামহাতে অর্থোডক্স স্পিন বোলিং করে থাকেন। ঘরোয়া ক্রিকেটে নর্দার্ন ডিস্ট্রিক্টস নাইটস দলের প্রতিনিধিত্ব করছেন।
২০০৪ সালের আইসিসি অনূর্ধ্ব-১৯ ক্রিকেট বিশ্বকাপের পাঁচটি খেলায় নিউজিল্যান্ডের যুব দলের পক্ষে খেলেন। এক বছর পরেই ওতাগো’র বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি কোন উইকেট না পেলেও নয় নম্বরে ব্যাটিংয়ে নেমে ১৫ বাউন্ডারির সাহায্যে অপরাজিত ৯৪ রান সংগ্রহ করেন। ২০০৪-০৫ মৌসুমে তিনটি প্রথম-শ্রেণীর ক্রিকেটে অংশগ্রহণ করেন। কিন্তু পাঁচ ইনিংসের কোনটিতেই ৫০ রানের অধিক রান সংগ্রহ করতে ব্যর্থ হন তিনি। পরের বছর লিস্ট এ ও টুয়েন্টি২০ ক্রিকেটে অভিষেক ঘটলেও প্রথম একাদশে স্থান করে নিতে পারেননি।
২৯ অক্টোবর, ২০১৩ তারিখে বাংলাদেশ দলের বিপক্ষে একদিনের আন্তর্জাতিকে অভিষিক্ত হন তিনি। একই বছরের ৬ নভেম্বর তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটে তার। ২০১৪ সালের আইসিসি বিশ্ব টুয়েন্টি২০ প্রতিযোগিতায় নিউজিল্যান্ড দলের সদস্য ছিলেন তিনি।
পারকি সমুদ্র সৈকত
পারকি সমুদ্র সৈকত বাংলাদেশের চট্টগ্রাম শহর থেকে ২০ কিলোমিটার দক্ষিণে আনোয়ারা থানায় অবস্থিত ১৩ কিলোমিটার দীর্ঘ সমুদ্র সৈকত। চট্টগ্রামের নেভাল একাডেমি কিংবা বিমানবন্দর এলাকা থেকে কর্ণফুলী নদী পেরোলেই পারকি চর।
চট্টগ্রাম শহর থেকে “পারকি বীচের” দূরত্ব প্রায় ৩৫ কিঃমিঃ। যেতে সময় লাগবে ১ ঘন্টা। এটা মূলত কর্ণফুলী নদীর মোহনায় অবস্থিত। অর্থাৎ কর্ণফুলী নদীর মোহনার পশ্চিম তীরে পতেঙ্গা সমুদ্র সৈকত এবং পূর্ব-দক্ষিণ তীরে পারকী সমুদ্র সৈকত। চট্টগ্রাম সার কারখানা ও কাফকো যাওয়ার পথ ধরে এই সৈকতে যেতে হয়।পারকী একটি উপকূলীয় সমুদ্র সৈকত। একসময় বাংলাদেশে সমূদ্র সৈকত বলতে শুধু কক্সবাজার এবং পতেঙ্গা সৈকতকে মনে করা হলেও বর্তমানে পর্যটদের কাছে পারকী সৈকত বেশ জনপ্রিয় হচ্ছে। পারকীর চর হিসেবে পরিচিত এ সৈকত চট্টগ্রাম জেলার আনোয়ার থানায় অবস্থান।
পারকী সমুদ্র সৈকতে যাওয়ার পথে দেখা মিলে অন্যরকম এক দৃশ্য। আঁকা বাকা পথ ধরে ছোট ছোট পাহাড়ের দেখা মিলে। চট্টগ্রাম ইউরিয়া ফার্টিলাইজার লিঃ (সিউএফল) এবং কাফকোর দৃশ্যও পর্যটকদের প্রাণ জুড়ায়। পারকী বীচে যাওয়ার পথে কর্ণফুলী নদীর উপর প্রমোদতরীর আদলে নির্মিত নতুন ঝুলন্ত ব্রীজ চোখে পড়ে। বীচে ঢুকার পথে সরু রাস্তার দুপাশে সারি সারি গাছ, সবুজ প্রান্তর আর মাছের ঘের দেখা যায়। বীচে কক্সবাজার সমুদ্র সৈকতের মতো অসংখ্য ঝাউ গাছ আর ঝাউবন রয়েছে।
দ্য ক্যারাটে কিড (২০১০-এর চলচ্চিত্র)
কারাতে কিড হল ২০১০ সালের চাইনিজ মার্শাল আর্ট চলচ্চিত্র। যেটি পরিচালনা করেছেন হারাল্ড জয়ার্ট। এই চলচ্চিত্রটি শুরু হয় জ্যাকি চ্যান এবং জাডেন স্মীথ কে নিয়ে। এটি পরিবেশনা করেছেন উইল এবং জাডা পিনকেট স্মীথ। এটা ১৯৮৪ সালের একই নামের চলচ্চিত্রের পুনরায় নির্মাণ। এই চলচ্চিত্রে জ্যাকি চ্যান কুং ফু মাষ্টার এর অভিনয় করেছেন।
পার্সোনাল এরিয়া নেটওয়ার্ক
পারসোনাল এরিয়া নেটওয়ার্ক (Personal Area Network) হচ্ছে ক্ষুদ্র পরিসরে সীমাবদ্ধ একধরনের নেটওয়ার্ক ।
কম্পিউটারের সাথে মোবাইল ফোন, টেলিফোন বা অন্যান্য ডিজিটাল ডিভাইসের মধ্যকার নেটওয়ার্ক একধরনের পারসোনাল এরিয়া নেটওয়ার্ক । শুধু কম্পিউটার নয়, দুইটি মোবাইল ফোনের মাঝে ব্লুটুথ দিয়ে ডাটা ট্রান্সফারের সময় যে নেটওয়ার্ক গঠিত হয় তাও পারসোনাল এরিয়া নেটওয়ার্ক (PAN) । তাই ক্ষুদ্র পরিসরে সীমাবদ্ধ একাধিক ডিজিটাল ডিভাইসের মধ্যকার নেটওয়ার্ককেই পারসোনাল এরিয়া নেটওয়ার্ক বলা যাবে ।
ডাটা ক্যাবল দিয়ে কানেকশন পারসোনাল এরিয়া নেটওয়ার্কের একটি সুন্দর উদাহরণ ।
পারসোনাল এরিয়া নেটওয়ার্ক তারযুক্ত বা তারবিহীন হতে পারে, তারবিহীন হলে তাকে ওয়্যারলেস পারসোনাল এরিয়া নেটওয়ার্ক (WPAN) বলা হয়, ব্লুটুথ (Bluetooth) ওয়্যারলেস পারসোনাল এরিয়া নেটওয়ার্কের একটি উদাহরণ । ওয়্যারলেস পারসোনাল এরিয়া নেটওয়ার্কের আরও কিছু উদাহরণ-
থিলান সামারাবীরা
থিলান থুসারা সামারাবীরা (; জন্ম: ২২ সেপ্টেম্বর, ১৯৭৬) কলম্বোয় জন্মগ্রহণকারী শ্রীলঙ্কান ক্রিকেটার। শ্রীলঙ্কা ক্রিকেট দলের পক্ষে আন্তর্জাতিক ক্রিকেট খেলছেন। ডানহাতে ব্যাটিংয়ে অভ্যস্ত থিলান সামারাবীরা কার্যকরী অফ-স্পিনার হিসেবেও দলে ভূমিকা রাখছেন। ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের প্রতিনিধিত্ব করেন।
সামারাবীরা অফ-স্পিনার হিসেবে খেলোয়াড়ী জীবন শুরু করলেও মুত্তিয়া মুরালিধরনের জন্য জাতীয় দলে সুযোগ পাচ্ছিলেন না। ১৯৯৮ সালে একদিনের আন্তর্জাতিকে খেলার সুযোগ পান। কিন্তু টেস্ট খেলার জন্য তাকে আগস্ট, ২০০১ সাল পর্যন্ত অপেক্ষা করতে হয়েছে। ভারত দলের বিপক্ষে অভিষেক টেস্টেই দূর্দান্ত সেঞ্চুরি করে সবাইকে অবাক করে দেন। তার অসামান্য ক্রীড়ানৈপুণ্যে শ্রীলঙ্কা শক্তিশালী ভারত দলের বিপক্ষে ২-১ ব্যবধানে টেস্ট সিরিজ জয় করে। পরবর্তী পাঁচ টেস্টে তিনি আরও দু’টি শতক করেন যার সবগুলোই নিজ মাঠ কলম্বোর সিংহলীজ স্পোর্টস ক্লাব মাঠে করেছিলেন।
এরফলে আন্তর্জাতিক ক্রিকেট অঙ্গনে তার অবস্থান পাকাপোক্ত হয় ও দলে মাঝারি সারির ব্যাটসম্যান হিসেবে অবসরগ্রহণকারী অরবিন্দ ডি সিলভা ও হাসান তিলকরত্নের শূন্যস্থান পূরণে সক্ষম হয়।
কিন্তু ইংল্যান্ড সফরে টেস্ট সিরিজে চার ইনিংসের কোনটিতেই দুই সংখ্যা গড়তে ব্যর্থ হওয়ায় দল থেকে বাদ পড়েন। এরপর তাকে শ্রীলঙ্কা এ দলের অধিনায়ক মনোনীত করা হয়। ব্রিসবেনে অস্ট্রেলিয়ার বিপক্ষে পুণরায় তাকে অন্তর্ভুক্ত করা হয়। উভয় ইনিংসে যথাক্রমে ১৩ ও ২০ রান সংগ্রহ করেন। ফলে তাকে রেখে কুমার সাঙ্গাকারাকে হোবার্ট টেস্টে নেয়া হয়। তারপর থেকেই দলে অনিয়মিত ছিলেন তিনি। ক্যান্ডিতে ইংল্যান্ড দলের বিপক্ষে অনুষ্ঠিত প্রথম টেস্টে তাকে ডাক দেয়া হয়।
২০১১ সালে সফরকারী অস্ট্রেলিয়ার বিপক্ষে দূর্বল খেলা উপহার দেয়ায় পাকিস্তান দলের বিপক্ষে অনুষ্ঠিত সিরিজে তাকে নেয়া হয়নি। দক্ষিণ আফ্রিকা সফরে তাকে দলের বাইরে রাখলেও শেষদিকে মাহেলা জয়াবর্ধনের হাঁটুর আঘাতপ্রাপ্তির কারণে তাকে অন্তর্ভুক্ত করা হয়। তিন টেস্ট সিরিজের দুইটিতে তিনি সেঞ্চুরি করেন। এরফলে আইসিসি প্লেয়ার র‌্যাঙ্কিংয়ে প্রথমবারের মতো শীর্ষ দশে অন্তর্ভুক্ত হন।
আরও পাঁচজন শ্রীলঙ্কান ক্রিকেটারের সাথে তিনিও লাহোর আক্রমণের শিকার হন। ৩ মার্চ, ২০০৯ তারিখে পাকিস্তান সফরে গাদ্দাফি স্টেডিয়ামে যাবার পথে তাদের বাসে আক্রমণ হয়। অন্যদের তুলনায় তিনি বেশী আহত হন। উরুতে আঘাত পাওয়ায় তাকে হাসপাতালে নিয়ে যাওয়া হয়। আক্রমণে দুইজন সাধারণ নাগরিক নিহত হন।
কলম্বোর আনন্দ কলেজে অধ্যয়ন করেন তিনি। ইরান্দাতি সামারাবীরা নাম্নী এক রমণীর পাণিগ্রহণ করেন। এ দম্পতির ওসুনি ও সিদ্ধা নাম্নী দুই কন্যা রয়েছে। ভাই দিলীপ সামারাবীরাও শ্রীলঙ্কার পক্ষে ১৯৯৩ থেকে ১৯৯৫ সাল পর্যন্ত টেস্ট ক্রিকেট খেলেছেন।
ইমরান ফরহাত
ইমরান ফরহাত (, জন্মঃ ২০ মে ১৯৮২) একজন পাকিস্তানী আন্তর্জাতিক ক্রিকেটার; যিনি পাকিস্তান জাতীয় দলের হয়ে আন্তর্জাতিক অঙ্গণে উদ্বোধনী ব্যাটসম্যান হিসেবে ৩০টির উপরে টেস্ট এবং একদিনের আন্তর্জাতিক ম্যাচ খেলেছেন।
বারবেরি
বারবেরি গ্রুপ একটি ব্রিটিশ বিলাসী দ্রব্য উৎপাদনকারী প্রতিষ্ঠান। কোম্পানিটি বিলাসী কাপড়, ফ্যাশন সামগ্রী, সুগন্ধী, রোদ-চশমা এবং প্রসাধনী সামগ্রী তৈরি করে থাকে। প্রতিষ্ঠানটির তৈরি করা পণ্যসমূহের মধ্যে সবচেয়ে জনপ্রিয় এবং কিখ্যাত হল ছককাটা পশমী কাপড়। এছাড়া কোম্পানির প্রতিষ্ঠাতা থমাস বারবেরি কর্ত্রিইক নকশাকৃত ট্রেঞ্চ কোটও বেশ জনপ্রিয়। বারবেরি বিশ্বের বিভিন্ন দেশে পণ্য বিক্রয় করে থাকে। রাণী দ্বিতীয় এলিজাবেথ এবং প্রিন্স অফ ওয়েলস বারবেরিকে রাজকীয় সনদ প্রদান করেছে। বারবেরি লন্ডন এক্সচেঞ্জ-এ তালিকাভুক্ত এবং এফটিএসই ১০০ ইনডেক্স-এর অন্যতম প্রতিষ্ঠান।
১৮৫৬ সালে ২১ বছর বয়সী থমাস বারবেরি ইংল্যান্ডের হ্যাম্পশায়ারে প্রথম বারবেরির একটি দোকান খোলেন। তখন অবশ্য দোকানের নাম বারবেরি ছিল না। ১৮৭০ সাল নাগাদ পোশাকের দোকান হিসেবে বারবেরি বেশ সুনাম অর্জন করে। ১৮৮০ সালে বারবেরি একটি পানি-প্রতিরোধক পোশাক বাজারে নিয়ে আসে, এটিও জনপ্রিয়তা অর্জন করে। ক্রেতারা দোকানটির পোশাক এবং অন্যান্য সামগ্রীকে ‘বারবেরির অফ লন্ডন’ নামে পরিচিত করে তোলে। এই নামটি এখনো বারবেরির পুরনো পোশাকে দেখা যায়। ১৮৯১ সালে লন্ডনে হে মার্কেটে বারবেরির দ্বিতীয় দোকান খোলা হয়।
১৯১১ রোল্ড অ্যামুন্ডসেন-এর জন্য বারবেরি পোশাক সরবরাহ করে। রোল্ড বিশ্বের প্রথম দক্ষিণ-গোলার্ধগামী ব্যক্তি। এছাড়া আর্নেস্ট শ্যাকেলটন, যিনি ১৯১৪ সালে অ্যান্টার্কটিকা পাড়ি বেভার উদ্দেশ্যে একটি অভিযান পরিচালনা করেন, তিনিও বারবেরির পোশাক ব্যবহার করেছিলেন। ১৯২৪ সালে মাউন্ট এভারেস্টজয়ী জর্জ ম্যালোরী এভারেস্ট থেকে অবতরণের সময় বারবেরির জ্যাকেট ব্যবহার করেছিলেন। এসব কার্যক্রমের মাধ্যমে বারবেরির পোশাকের প্রচারণা বৃদ্ধি পায়। বারবেরি পরবর্তিতে বৈমানিকদের জন্যেও পোশাক তৈড়ি করে। কোম্পানিটি লন্ডন থেকে কেপ-টাউনে আকাশ পথে সবচেয়ে দ্রুতগামী ফ্লাইটের বৈমানিক ক্লাউসটন ও বেটি গ্রিনকে ১৯৩৭ সালে পৃষ্ঠপোষকতা করে।
১৯৭০ সালে ব্রিটেনের ফুটবল ফার্মগুলোর মধ্যেও বারবেরির পোশাক জনপ্রিয় হয়ে উঠে। ১৯৯৮ সালে কোম্পানিটি তাদের ব্র্যান্ড নাম বারবেরিস থেকে বারবেরি নির্ধারণ করে। ২০০৬ সালে বারবেরির নতুন প্রধান নির্বাহী অ্যাঙ্গেলা স্পেনের একটি পোশাক প্রতিষ্ঠান অধিগ্রহণের সিদ্ধান্ত নেয়। এর উদ্দেশ্যে ছিল বারবেরির বাজার সম্প্রসারণ করা এবং ব্র্যান্ডকে ক্রেতাদ্র মাঝে আরো পরিচিত করে তোলা। এর জন্যে বারবেরি কিছু খ্যাতনামা প্রতিষ্ঠান যেমন অ্যাপল ইনকর্পোরেটেড- এর সফলতার কৌশল থেকে শিক্ষা নেয়। ২০০৯ সালে বারবেরির প্রধান ক্রিয়েটিভ অফিসার হন বেইলি। বারবেরির তৎকালীন প্রধান নির্বাহী অ্যাঙ্গেলা সেসময় ব্রিটেনের সর্বাধিক আয়ের প্রধান নির্বাহী ছিলেন। নারী হিসেবে তিনিই প্রথম ব্রিটেনে এই সফলতা অর্জন করেন।
হলোসিন
হলোসিন ভূতাত্ত্বিক সময় অনুযায়ী একটি উপযুগ, যা প্লাইস্টোসিন শেষ হওয়ার পর শুরু হয় (বর্তমান সময় থেকে ১১,৭০০ বছর পূর্বে) এবং এখনো চলমান। এই উপযুগ Quaternary যুগের অন্তর্ভুক্ত। 'হলোসিন' শব্দটি এসেছে গ্রীক শব্দ ("holos" যার অর্থ সম্পূর্ণ) এবং ("kainos", যার অর্থ নতুন) থেকে , তাই হলোসিন বলতে বুঝায় "entirely recent" বা "সম্পূর্ণ নতুন"।
ইন্টারন্যাশনাল কমিশন অন স্ট্র্যাটিগ্রাফি এর মতে হলোসিন উপযুগ শুরু হয় আজ থেকে প্রায় ১১,৭০০ বছর পূর্বে। হলোসিন উপযুগ প্লাইস্টোসিন এবং last glacial period (last glacial period এর আঞ্চলিক নামসমূহঃ উত্তর আমেরিকায় the Wisconsinan, ইউরোপে the Weichselian, যুক্তরাজ্যে the Devensian, চিলিতে the Llanquihue, এবং নিউজিল্যান্ডে the Otiran ) অনুসরণ করে আসে। জলবায়ু পরিবর্তনের উপর ভিত্তি করে হলোসিন উপযুগকে পাঁচটি ক্রনোজোন এ বিভক্ত করা হয়। এগুলো হচ্ছেঃ
"বিশেষ দ্রষ্টব্যঃ এখানে "ka" অর্থ codice_1 (non-calibrated C14 dates) "
জলবায়ুর ভিত্তিতে হলোসিনকে Hypsithermal এবং Neoglacial-এ ভাগ করা হয় যা ইউরোপীয় সভ্যতায় ব্রোঞ্জ যুগের সাথে মিলে যায়। কিছু বিদ্বান এর মতে Anthropocene নামে একটি তৃতীয় ভাগ আছে যা ১৮ শতাব্দীতে শুরু হয়।
টেকটনিক প্লেট জনিত মহাদেশীয় গতি মাত্র ১০,০০০ বছরে এক কিলোমিটারের কম। হলোসিনের প্রাথমিক ধাপে বরফ গলার কারণে পৃথিবীর সমুদ্রপৃষ্ঠ প্রায় উপরে উঠে। এখনো পৃথিবীর অনেক স্থানে উত্থান-পতন ঘটছে।
তুলনামূলক ক্ষুদ্র পরিসরের হলোসিনে উদ্ভিদ ও প্রাণী খুব বেশি বিকশিত হয় নি। তবে এদের বিস্তৃতিতে ব্যাপক পরিবর্তন এসেছে। বিপুল সংখ্যক প্রাণী যাদের মধ্যে রয়েছে ম্যামথ, Mastodon, Saber-toothed cat ("Smilodon","Homotherium") এবং Giant sloth প্লাইস্টোসিনের শেষ ভাগে এবং হলোসিনের শুরুর দিকে বিলুপ্ত হয়ে যায়। বিশেষত উত্তর আমেরিকায় এমন সমস্ত প্রাণী বিলুপ্ত হয়ে যায় যারা অন্যান্য অঞ্চলে টিকে আছে (যেমন- ঘোড়া, উট)। আমেরিকান Megafauna-এর বিলুপ্তির কারণ হিসেবে Amerindian-এর পূর্বপুরুষের আগমনকে দায়ী করা হলেও অধিকাংশ বিজ্ঞানী জলবায়ু পরিবর্তনকেও দায়ী করেন।
ইউরোপে Mesolithic যুগের সাথেই হলোসিন উপযুগ শুরু হলেও Anatolia এবং মধ্যপ্রাচ্যে Mesolithic এর পরিবর্তে নব্য প্রস্তর যুগ এবং Epipaleolithic এর সূচনাকালে হলোসিন শুরু হয় বলে ধারণা করা হয়। এসময়ের সংস্কৃতিগুলো হচ্ছেঃ Hamburgian, Federmesser এবং Natufian culture; এই সময়েই পৃথিবীর সর্বাধিক প্রাচীন আবাসস্থল যেগুলো এখনো টিকে আছে সেগুলো প্রতিষ্ঠিত হয়, উদাহরণস্বরূপঃ মধ্যপ্রাচ্যের Jericho এবং বিভিন্ন স্থানে proto-religion অস্তিত্বের প্রমাণ পাওয়া যায়, যেমন খ্রিস্টপূর্ব ৯ সহস্রাব্দের আগে থেকে Göbekli Tepe।
উভয় বৈশিষ্ট্যই aceramic Neolithic (Pre-Pottery Neolithic A এবং Pre-Pottery Neolithic B) এবং pottery Neolithic অনুসরণ করে। হলোসিনের পরবর্তী ধাপে ধনুক এবং তীরের উন্নতি হয়েছিল যা উত্তর আমেরিকার রণকৌশল পালটে দেয়। Oregon এবং ওয়াশিংটনে বর্শা নিক্ষেপকারী হয়ে ওঠে তীরন্দাজ(তীর নিক্ষেপকারী), আক্রমণ প্রতিরোধী ব্যবস্থায় গ্রাম নির্মাণ আসলে বেড়ে চলা যুদ্ধ-সংঘর্ষের প্রমাণ দেয় যার ফলে ব্যক্তিগত পর্যায়ে শিকারে যাওয়ার বদলে নিরাপত্তার স্বার্থে দলবদ্ধভাবে শিকারে যাওয়ার প্রথা চালু হয়।
হলোসিন উপযুগে সংঘটিত অসংখ্য মহাজাগতিক ঘটনার প্রমাণ রয়েছে ইউরোপে, রাশিয়ায় এবং ভারত মহাসাগরে, সাইবেরিয়ার দূরতম প্রান্তে। সাইবেরিয়া ১৯০৮ সালে Tunguska Event এর-ও সাক্ষী।
২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর
ওয়েস্ট ইন্ডিজ ক্রিকেট দল পূর্ব-নির্ধারিত সময়সূচী মোতাবেক ১০ ডিসেম্বর, ২০১৪ থেকে ২৮ জানুয়ারি, ২০১৫ তারিখ পর্যন্ত দক্ষিণ আফ্রিকা সফর করে। সফরে দলটি তিনটি টুয়েন্টি২০ আন্তর্জাতিক, তিনটি টেস্ট ও পাঁচটি একদিনের আন্তর্জাতিকে দক্ষিণ আফ্রিকা ক্রিকেট দলের বিরুদ্ধে প্রতিদ্বন্দ্বিতায় অবতীর্ণ হয়। টেস্ট সিরিজে ২-০ ব্যবধানে বিজয়ী হয়ে দক্ষিণ আফ্রিকা টেস্ট র‌্যাঙ্কিংয়ে প্রথম স্থানে চলে যায়।
দ্বিতীয় টুয়েন্টি২০ আন্তর্জাতিকে ওয়েস্ট ইন্ডিজ প্রতিপক্ষের গড়া রানকে তাড়া করে নতুন বিশ্বরেকর্ড গড়ে। দ্বিতীয় ওডিআইয়ে এবি ডি ভিলিয়ার্স দ্রুততম অর্ধ-শতক করেন মাত্র ১৬ বল মোকাবেলা করে। এছাড়াও তিনি একদিনের আন্তর্জাতিকের ইতিহাসে দ্রুততম শতক করেন মাত্র ৩১ বলে। ঐ খেলায় দক্ষিণ আফ্রিকা ৫০-ওভারের খেলায় তাদের সর্বোচ্চ রান তোলে। খেলায় দক্ষিণ আফ্রিকা ৪-১ ব্যবধানে ওডিআই সিরিজ জয় করে।
১৯৯৮ কমনওয়েলথ গেমসে ক্রিকেট
১৯৯৮ কমনওয়েলথ গেমসে ক্রিকেট অদ্যাবধি কমনওয়েলথ গেমসের আসরে প্রথমবারের মতো ও একবারমাত্র অন্তর্ভুক্ত হয়েছে। মালয়েশিয়ায় অনুষ্ঠিত কমনওয়েলথ গেমসের এ আসরে ৫০ ওভারের খেলাগুলো লিস্ট এ ক্রিকেটের মর্যাদা পায়। কিন্তু এ খেলাগুলো পূর্ণাঙ্গ একদিনের আন্তর্জাতিকের মর্যাদাসম্পন্ন নয়। ক্যারিবীয় দ্বীপপুঞ্জ থেকে সম্মিলিতভাবে ওয়েস্ট ইন্ডিজ দল হিসেবে অংশ নেয়নি। বড়দের প্রতিযোগিতায় এন্টিগুয়া ও বার্বুদা দল প্রথমবারের মতো অংশ নেয়। উত্তর আয়ারল্যান্ডেরও একই অবস্থা। কারণ, আইরিশ ক্রিকেট সচরাচর সমগ্র দ্বীপপুঞ্জ থেকে আয়ারল্যান্ড ক্রিকেট দল নামে প্রতিদ্বন্দ্বিতা করে।
স্বর্ণপদক বিজয়ী দক্ষিণ আফ্রিকা দল পূর্ণাঙ্গ শক্তিধর দল প্রেরণ না করলেও টেস্ট দলের নিয়মিত সদস্য শন পোলক, জ্যাক ক্যালিস, মাখায়া এনটিনি, মার্ক বাউচার ও হার্শেল গিবসকে দলে অন্তর্ভুক্ত করে।
সর্বমোট ষোলটি দল প্রতিযোগিতায় অংশ নেয়। তন্মধ্যে তৎকালীন নয়টি টেস্টভূক্ত দেশের মধ্যে সাতটি দল যোগদান করে। ইংল্যান্ড কাউন্টি চ্যাম্পিয়নশীপের কারণে দল প্রেরণ করেনি। অস্ট্রেলিয়া ও নিউজিল্যান্ড উচ্চমানের দল প্রেরণ করে। ভারত ও পাকিস্তান ১৯৯৮ সালে সাহারা কাপের কারণে দূর্বল দল প্রেরণ করে।কুয়ালালামপুরের ছয়টি মাঠে খেলাগুলো অনুষ্ঠিত হয়। শীর্ষবাছাই অনুযায়ী ১৬ দলকে চারটি গ্রুপে বিভক্ত করা হয়। প্রত্যেক দল অন্য তিন দলের বিপক্ষে প্রতিদ্বন্দ্বিতা করে। খেলাগুলো ৯-১৫ সেপ্টেম্বরের মধ্যে শেষ হয়। বিজয়ী দল দুই পয়েন্ট, ফলাফল না এলে এক পয়েন্ট ও পরাজয়বরণ করলে কোন পয়েন্ট পাবে না। প্রত্যেক গ্রুপের শীর্ষ দল নক-আউট পর্বের অংশ হিসেবে সেমি-ফাইনাল খেলবে। অতঃপর ফাইনালে খেলবে। পাশাপাশি সেমি-ফাইনালে পরাজয়বরণকারী দল তৃতীয় স্থান নির্ধারণী খেলায় অংশ নিবে। সমান পয়েন্ট অর্জনকারী দলগুলোকে নেট রান রেটের মাধ্যমে নির্ধারণ করা হবে।
গ্রুপ পর্বের সকল খেলায় জয়ী হয়ে শ্রীলঙ্কা দল সেমি-ফাইনালে খেলার যোগ্যতা অর্জন করে। মালয়েশিয়ার বিপক্ষে ৭ উইকেটে, জামাইকার বিপক্ষে ৬৭ রানে ও জিম্বাবুয়ের বিপক্ষে নাটকীয়ভাবে ১ উইকেটে জয় পায় শ্রীলঙ্কা দল।
গ্রুপের অন্য খেলায় জিম্বাবুয়ে জামাইকাকে ৪ উইকেটে ও মালয়েশিয়াকে ২২১ রানের বিরাট ব্যবধানে হারায়। নামমাত্র খেলায় জামাইকা মালয়েশিয়াকে ৬ উইকেটে পরাভূত করে।
সেমি-ফাইনালে অস্ট্রেলিয়ার কাছে বিভীষিকাময় পরাজয়ের পর নিউজিল্যান্ড উঠে দাঁড়ায়। তৃতীয় স্থান নির্ধারণী খেলায় শ্রীলঙ্কাকে তারা ৫১ রানে পরাজিত করে। ক্রিস হ্যারিসের অপরাজিত ৫৬ ও নাথান অ্যাসলে’র ৫৬ রানের কল্যাণে দলটি ২১২/৭ তুলে। তন্মধ্যে তারা তিনটি রান-আউটের শিকার হয়। এ রানের জবাবে শ্রীলঙ্কা দল এক পর্যায়ে ৭৭/৭ হয়। অষ্টম উইকেট জুটিতে পেরেরা’র অনবদ্য ৪৫ রানের কল্যাণে রুখে দাঁড়ানোর চেষ্টা চালালেও ১৬১ রানে অল-আউট হয়।
বিশ্ব আরবি ভাষা দিবস
বিশ্ব আরবি ভাষা দিবস প্রতি বছর ১৮ই ডিসেম্বর পালিত হয়ে থাকে। ২০১০ খ্রিষ্টাব্দে জাতিসংঘ সাধারণ পরিষদের ৩১৯০ নং সিদ্ধান্ত অনুযায়ী এই দিনে বিশ্ব আরবি ভাষা দিবস উদযাপনের সিদ্ধান্ত নেওয়া হয়, কারণ ১৯৭৩ খ্রিষ্টাব্দের এই দিনে জাতিসংঘের আনুষ্ঠানিক ভাষা এবং জাতিসংঘের দাপ্তরিক কার্যক্রম সমূহের ব্যবহারিক ভাষা হিসেবে গৃহিত হয়। যা সৌদি আরব ও মরোক্কো সরকারের "ইউনেস্কোর ১৯০ তম কার্যকরী নির্বাহী অধিবেশন" এ প্রস্তাবের পর গৃহীত হয় ।
উপগ্রহ
স্যাটেলাইট বা উপগ্রহ হচ্ছে এমন একটি বস্তু যা তার নিজস্ব কক্ষপথে পৃথিবী বা অন্য কোন গ্রহের চারদিকে ঘুরে ।
লোনা পানির কুমির
লোনা পানির কুমির বা লোনা জলের কুমির , (), (বৈজ্ঞানিক নাম: "Crocodylus porosus"), হচ্ছে পৃথিবীর জীবন্ত সরীসৃপদের মধ্যে সবচেয়ে বড়। এরা উপকূলীয় এলাকার অল্প লবণাক্ত পানি ও নদীতে বসবাস করে। উপকূলীয় এলাকার ম্যানগ্রোভ জলাশয়েও এরা বাস করতে পারে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
ডেভন স্মিথ
ডেভন শেলডন স্মিথ (; জন্ম: ২১ অক্টোবর, ১৯৮১) গ্রানাডার হার্মিটেজ এলাকায় জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ডেভন স্মিথ দলে মূলতঃ ব্যাটিং উদ্বোধনে মাঠে নামেন। বামহাতে ব্যাটিংয়ের পাশাপাশি দলের প্রয়োজনে ডানহাতে অফ-ব্রেক বোলিং করেন। ঘরোয়া ক্রিকেট প্রতিযোগিতায় উইন্ডওয়ার্ড আইল্যান্ডস দলের পক্ষে প্রতিনিধিত্ব করছেন। সহজাত ক্রিকেটার হিসেবে অফসাইডেই রান সংগ্রহ করে থাকেন।
জানুয়ারি, ১৯৯৯ সালে আঞ্চলিক পর্যায়ের চারদিনের প্রতিযোগিতামূলক খেলায় উইন্ডওয়ার্ড আইল্যান্ডস দলের পক্ষে প্রথম-শ্রেণীর ক্রিকেটে অভিষেক ঘটে তার। বার্বাডোসের বিপক্ষে অনুষ্ঠিত এ খেলায় তিনি উভয় ইনিংসে যথাক্রমে ১২ ও ৪ রান সংগ্রহ করেন যাতে তার দল শোচনীয় পরাজয়বরণ করে। মৌসুমের তৃতীয় খেলায় লিওয়ার্ড আইল্যান্ডস দলের বিপক্ষে প্রথম ইনিংসে ৭৯ রান করে প্রথম অর্ধ-শতক করেন। অভিষেক মৌসুমে এটিই ছিল তার একমাত্র অর্ধ-শতক। ৯ ইনিংসে ১৮.৪৪ গড় রানে অভিষেক মৌসুম শেষ করেন তিনি যা একজন বিশেষজ্ঞ ব্যাটসম্যানের জন্য সর্বনিম্ন।
২০০৩ সালে সফরকারী অস্ট্রেলিয়ার বিপক্ষে আন্তর্জাতিক ক্রিকেটে অভিষেক ঘটে তার। অভিষিক্ত বোরদায় অনুষ্ঠিত ৪-টেস্ট সিরিজের প্রথমটিতে ৩ ও ৬২ রান করেন যাতে অস্ট্রেলিয়া দল ৯ উইকেটে জয় পায়। দ্বিতীয় টেস্টে জোড়া শূন্য পান তিনি। তা স্বত্ত্বেও তৃতীয় টেস্টে খেলার সুযোগ পান ও তৃতীয় টেস্টে আরও একটি অর্ধ-শতক উপহার দেন। একই দলের বিপক্ষে ৭-ম্যাচের প্রথম তিনটি ওডিআইয়ে খেলেন। তন্মধ্যে সর্বোচ্চ রান করেন ২৬।
জানুয়ারি, ২০০৭ সালে তিনি পুণরায় আন্তর্জাতিক ক্রিকেটে ফিরে আসেন। ভারত সফরে চারটি ওডিআইয়ের তিনটিতে অংশ নেন। তন্মধ্যে সর্বোচ্চ ৩৩ রান করেন।
২০০৭ সালের ক্রিকেট বিশ্বকাপে দলের অন্যতম সদস্য ছিলেন তিনি। গ্রুপ পর্বে তিনি তেমন সুবিধা করতে না পারলেও সুপার এইট পর্বের তিনটি খেলায় অংশ নেন। ৩৩.০০ গড়ে সর্বোচ্চ ৬১ রান তোলেন। জুন, ২০০৭ সালে টুয়েন্টি২০ আন্তর্জাতিকে অভিষেক ঘটে তার। উদ্বোধনী খেলায় ৩ ছক্কায় ৬১ রানের মনোজ্ঞ ইনিংস খেলেন স্মিথ।
শ্যামসুন্দর বৈষ্ণব
শ্যামসুন্দর বৈষ্ণব (১৯২৭-২০০০) ছিলেন চট্টগ্রামের কথ্য ভাষায় রচিত আঞ্চলিক গানের একজন বিখ্যাত গায়ক।
কণ্ঠশিল্পী শ্যামসুন্দর ১৯২৭ সালে চট্টগ্রামের হাটহাজারী থানার ফতেয়াবাদস্থ নন্দীরহাট এলাকায় সম্ভ্রান্ত এক পরিবারে জন্মগ্রহণ করেন। খুব অল্প বয়সে তার বাবা পরলোক গমন করায় পরিবারের হাল ধরার লক্ষে চাকরিতে নিয়োজিত হওয়ায় শিক্ষাজীবনে তিনি বেশিদূর যেতে পারেননি।
শ্যামসুন্দরের পিতা জয়দাশ বৈষ্ণব ছিলেন আধ্যাত্মিক গানের একনিষ্ঠ সাধক।তার হাত ধরেই শ্যামসুন্দর সংগীতাঙ্গনে প্রবেশ করেন। গান আর কৌতুক নিয়ে এলাকায় শিশুকালে সাড়া ফেলে দিয়েই আগাম জানিয়েছিলেন তিনিই হবেন সাংস্কৃতিক জগতের সফল এক নক্ষত্র। ১৯৬৩ সালে চট্টগ্রামের প্রবীণ গীতিকার ও সুরকার সৈয়দ মহিউদ্দিন (প্রকাশ মহি আল ভান্ডারী) এর কথা ও সুরে দুটি আঞ্চলিক গান পরিবেশনের মাধ্যমে বাংলাদেশ বেতারের মাধ্যমে তিনি আনুষ্ঠানিকভাবে সঙ্গীত জীবনে পর্দাপণ করেন। ১৯৭৫ সালে বাংলাদেশ টেলিভিশনের কণ্ঠশিল্পী হিসেবে তালিকাভূক্ত হবার যোগ্যতা অর্জন করেন।
শ্যামসুন্দর জীবদ্দশায় অনেক পুরস্কারে ভূষিত হয়েছিলেন। তন্মধ্যে উল্লেখযোগ্য হল- বাংলাদেশ বেতার গুণীজন সংবর্ধনা, রয়েল ক্লাব অব মেট্রোপলিটন, মুক্তিযুদ্ধের বিজয়মেলা, শহীদ নতুন চন্দ্র সিংহ স্মৃতি পরিষদ, বাংলাদেশ উদীচী, চট্টগ্রাম শিল্পী সংস্থা, ধ্রুব পরিষদ, বীর চট্টগ্রাম মঞ্চ, অবসর সাংস্কৃতিক গোষ্ঠী, আলাউদ্দিন ললিতকলা একাডেমি, ত্রিতরঙ্গ, ফতেপুর রুদ্র পল্লীবাসী, হাটহাজারী কণ্ঠ, সম্মিলিত বর্ষবরণ । মৃত্যুর পর ২০০৮ খ্রিস্টাব্দে তাকে রাষ্ট্রীয়ভাবে একুশে পদক পুরস্কারে ভূষিত করা হয়।
রোবোকপ
রোবোকোপ হল ১৯৮৭ সালের চলচ্চিত্র। যেটি ১৯৮৭ সালের জুলাই মাসের ১৭ তারিখে মুক্তি লাভ করে। রোবোকোপ পুর্ননিমাণ করা হয়েছে। যেটি ২০১৪ সালে মুক্তি লাভ করে।
জনক (রামায়ণের চরিত্র)
জনক হল মিথিলার রাজাদের কৌলিক উপাধি । মিথিলার রাজা জনকের প্রকৃত নাম সীরধ্বজ । এঁর ভ্রাতার নাম কুশধ্বজ । এঁরা রাজা হ্রস্বরোমার পুত্র । 
জনক একদিন যজ্ঞভূমি কর্ষণ কালে লাঙলের রেখায় এক সুন্দরী শিশু কন্যা পান । লাঙলের রেখার অন্য নাম সীতা তাই তিনি সেই কন্যার নাম সীতা রাখেন । সীতা বিবাহযোগ্যা হলে জনক স্থির করেন তাঁর কন্যা বীর্যশুল্কা হবে । সাংকাস্যার রাজা সুধন্বা সীতাকে প্রার্থনা করেন কিন্তু জনক কর্তৃক প্রত্যাখ্যাত হয়ে মিথিলা অবরোধ করেন । জনক তাঁকে যুদ্ধে পরাস্ত করে আপন ভ্রাতা কুশধ্বজকে সেই রাজ্য দেন । জনকের পণ ছিল যে ব্যক্তি হরধনুতে জ্যা রোপণ করে তা ভঙ্গ করতে পারবে তাকেই কন্যাদান করবেন । রাম এই শর্ত পূরণ করে সীতাকে পত্নী হিসেবে লাভ করেন । জনকের অপর কন্যা ঊর্মিলার সাথে লক্ষ্মণের ও কুশধ্বজের দুই কন্যা মাণ্ডবী ও শ্রুতকীর্তির সাথে যথাক্রমে ভরত ও শত্রুঘ্নের বিবাহ হয় ।
সিমলা চুক্তি, ১৯১৪
সিমলা চুক্তি (ইংরেজী:Simla Accord) বা ব্রিটেন-চীন-তিব্বত চুক্তি, সিমলা (ইংরেজী:Convention Between Great Britain, China, and Tibet, [in] Simla) বলতে ১৯১৪ খ্রিষ্টাব্দে ব্রিটিশ ভারতের সিমলা শহরে চীন প্রজাতন্ত্র, তিব্বত এবং ব্রিটিশ ভারত সরকারের প্রতিনিধিদল দ্বারা তিব্বতের অবস্থা নির্ধারণকারী একটি চুক্তিকে বোঝানো হয়ে থাকে।
১৯১৩ খ্রিষ্টাব্দে ব্রিটিশরা তিব্বতের রাজনৈতিক অবস্থান নির্ধারণের জন্য সিমলা শহরে একটি সভার আহ্বান করে। এই সভায়ব্রিটেনের প্রতিনিধিদল ছাড়াও নবগঠিত চীন প্রজাতন্ত্র এবং তিব্বত সরকার থেকে প্রতিনিধিদল যোগ দেয়। ব্রিটিশ প্রতিনিধি স্যার হেনরি ম্যাকমহোন তিব্বতকে বহিঃ তিব্বত এবং অন্তঃ তিব্বতে ভাগ করার পরামর্শ দেন। তাঁর পরামর্শ অনুযায়ী দ্বুস-গ্ত্সাং এবং পশ্চিম খাম্স অঞ্চল নিয়ে গঠিত বহিঃ তিব্বতের প্রশাসন লাসা শহরে অবস্থিত তিব্বত সরকারের স্বায়ত্ত্বশাসনে এবং আমদো এবং পূর্ব খাম্স অঞ্চল নিয়ে গঠিত অন্তঃ তিব্বত সরাসরি চীনা প্রশাসনের অধীনে থাকে। চুক্তিতে স্থির হয় যে, বহিঃ তিব্বতের প্রশাসনিক কাজকর্মে তিব্বত সরকার সমস্ত আধিকারিক নিযুক্ত করবে এবং তাতে চীন সরকার হস্তক্ষেপ করবে না। বহিঃ তিব্বতের প্রশাসনে চীন সরকার হস্তক্ষেপ না করলেও এই চুক্তির ফলে স্থির হয় যে সমগ্র তিব্বতই চীনের অংশ বিশেষ। চুক্তিতে এও স্থির হয় যে, তিব্বতীরা দলাই লামা নির্বাচন করার পরে চীন সরকারকে জানাতে বাধ্য থাকবে ও লাসা শহরে স্থিত চীনা প্রশাসনিক আধিকারিক তাঁকে উপাধি প্রদান করবেন।
আলোচনায় চীন ও তিব্বতের মধ্যে সীমান্তরেখা ছাড়াও তিব্বত ও ব্রিটিশ ভারতের মধ্যে সীমান্ত নির্ধারণের চেষ্টা করা হয়। চীনা প্রতিনিধিদলের উপস্থিতিতে ব্রিটিশ ও তিব্বতী প্রতিনিধিদলের মধ্যে ভারত-তিব্বত সীমান্ত নির্ধারিত হয়। আলোচনার সময় ভারত-তিব্বত সীমান্ত নির্ধারণকারী একটি মানচিত্র চুক্তির খসড়ার সঙ্গে যোগ করা হয়।
কিন্তু তিব্বত ও চীনের সীমান্ত সংক্রান্ত আলোচনা ব্যর্থ হয়। চীনা প্রতিনিধি ইভান চেন সভা ছেড়ে চলে গেলে ব্রিটিশ ও তিব্বতী প্রতিনিধিরা চুক্তিটিকে দ্বিপাক্ষিক চুক্তি হিসেবে মর্যাদা দিয়ে চীনকে কোন রকম সুবিধা প্রদান না করার সিদ্ধান্ত নেন। এই সময় তাঁরা ১৯০৮ খ্রিষ্টাব্দের ব্যবসা সংক্রান্ত চুক্তিকে পাল্টে নতুন চুক্তি স্বাক্ষর করেন।
জাঙ্গাল ফেভার
জাঙ্গাল ফেভার হল ১৯৯১ সালে মুক্তিপ্রাপ্ত মার্কিন রোমান্স-নাট্যধর্মী চলচ্চিত্র। ছবিটি রচনা, প্রযোজনা, ও পরিচালনা করেছেন স্পাইক লি। এই চলচ্চিত্রটি নানা জাতির মধ্যে প্রেম এবং মাদকের প্রবণতা দেখানো হয়েছে। এতে অভিনয় করেছেন ওয়েস্লে স্নাইপ্‌স, অ্যানাবেলা স্কিয়োরা, স্পাইক লি, অজি ডেভিস, রুবি ডি, স্যামুয়েল এল. জ্যাকসন প্রমুখ।
সৈয়দ নজমুল হক (বুদ্ধিজীবী)
সৈয়দ নজমুল হক (১৯৪১-১৯৭১) একজন শহীদ বুদ্ধিজীবী। পেশাগত জীবনে তিনি একজন স্বনামধন্য সাংবাদিক ছিলেন। ১৯৭১ সালের ১০ ডিসেম্বর তিনি আলবদর বাহিনী দ্বারা অপহৃত হন।
সৈয়দ নজমুল হক ১৯৪১ সালের ৫ জুলাই খুলনা জেলার কান্দাপাড়া গ্রামে জন্ম গ্রহণ করেন। একই জেলার পয়গ্রাম কসবা গ্রামে ছিল তাঁর পৈতৃক নিবাস। নিজ গ্রামেই তাঁর শিক্ষাজীবন শুরু হয়। ১৯৬৩ সালে তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে বিএ (সম্মান) এবং ১৯৬৪ সালে এম.এ ডিগ্রি লাভ করেন। ১৯৬৪ সালেই তিনি ঢাকা বিশ্ববিদ্যালয় থেকে সাংবাদিকতায় ডিপ্লোমা এবং ১৯৭০ সালে এমএ ডিগ্রি লাভ করেন।
সৈয়দ নজমুল হক ছাত্রজীবন থেকেই সাংবাদিকতার সাথে যুক্ত ছিলেন। তাঁরই সম্পাদনায় ১৯৬৪ সালে ঢাকা বিশ্ববিদ্যালয় সাংবাদিকদের পত্রিকা Vista প্রকাশিত হয়। সেই বছরই তিনি পাকিস্তান প্রেস ইন্টারন্যাশনালে (পিপিআই) সাংবাদিক হিসেবে যোগ দেন। মুক্তিযুদ্ধের সময় সৈয়দ নজমুল হক পিপিআই-এর চিফ রিপোর্টার পদে কর্মরত ছিলেন।
সাংবাদিকতার পাশাপাশি নজমুল হক সাংস্কৃতিক কর্মকাণ্ডের সাথে যুক্ত ছিলেন। ১৯৬৩ সালে তিনি ঢাকা বিশ্ববিদ্যালয়ের কার্জন হলে রবীন্দ্রনাথ ঠাকুরের নৃত্যনাট্য “শ্যামা” পরিচালনা করেন। তাঁর পরিচালনায় “চন্ডালিকা” নৃত্যনাট্য ১৯৬৭ সালে ব্রিটিশ কাউন্সিলে এবং ১৯৭০ সালে ইঞ্জিনিয়ার্স ইনস্টিটিউটে মঞ্চস্থ হয়। এছাড়া তিনি নিয়মিত ঢাকা বেতার ও টেলিভিশনে নাটক, কথিকা ও একাঙ্কিকায় অংশগ্রহণ করেন। নজমুল হক ১৯৬০-৬১ সালে ঢাকা বিশ্ববিদ্যালয় রাষ্ট্রবিজ্ঞান বিভাগের ক্রীড়া সম্পাদক ছিলেন।
ষাটের দশকের বাঙালি জাতীয়তাবাদী আন্দোলনে নজমুল হক সক্রিয় ভূমিকা রাখেন। এছাড়া ১৯৬২ সালের ফেব্রুয়ারি মাসের সামরিক আইন বিরোধী আন্দোলন এবং আগস্ট-সেপ্টেম্বর মাসে শিক্ষা কমিশন বিরোধী আন্দোলনে তিনি গুরুত্বপূর্ণ ভূমিকা রেখেছেন। ১৯৬৪ সালের ২২ মার্চ ঢাকা বিশ্ববিদ্যালয়ের সমাবর্তন অনুষ্ঠান আয়োজিত হয়েছিল কার্জন হল প্রাঙ্গণে। সেখানে তিনি তৎকালীন পূর্ব পাকিস্তানের গভর্নর আবদুল মোনায়েম খানের বিরুদ্ধে বিক্ষোভ আন্দোলনে অংশ নেন। একারনে তিনি মিছিল থেকে গ্রেফতার হন এবং কনভোকেশন মামলায় অভিযুক্ত হিসেবে কারারুদ্ধ হন। পরে তিনি উচ্চ আদালতের রায়ে মুক্তি পান।
নজমুল হক ১৯৭১ সালের ২৫ মার্চ থেকে পাকিস্তানি সৈন্যদের নির্যাতন ও নৃশংসতার সংবাদ বহির্বিশ্বের সংবাদ মাধ্যমে তুলে ধরেন। এই কারণে ঐ বছরের ৬ আগস্ট সামরিক সরকার তাঁকে গ্রেফতার করে পশ্চিম পাকিস্তানে নিয়ে যায়। একই বছরের ২০ সেপ্টেম্বর তাঁকে ঢাকায় নিয়ে এসে নজরবন্দী রাখা হয়। ১৯ অক্টোবর পুনরায় তাঁকে গ্রেফতার করে পশ্চিম পাকিস্তানে নিয়ে যাওয়া হয় এবং নভেম্বরের প্রথম সপ্তাহে তিনি মুক্তি লাভ করেন।
১৯৭১ সালের ১০ ডিসেম্বর আলবদর বাহিনীর সদস্যরা সৈয়দ নজমুল হককে তাঁর পুরানা পল্টনের বাসা থেকে ধরে নিয়ে যায়। পরে তাঁর আর কোনো খোঁজ পাওয়া যায় নি।
নান্দিনা এম. এইচ. কে. সরকারি পাইলট উচ্চ বিদ্যালয়
তৎকালীন ব্রিটিশ আমলে পুঠিয়া (রাজশাহী) রাজ ষ্টেটের জমিদার মহারাণী হেমন্ত কুমারী দেবীর দানকৃত জমির উপর ১৯৩৫ সনের ৫ ডিসেম্বর বিদ্যালয়টি প্রতিষ্ঠিত হয়। এদিন বিদ্যালয়ের ভিত্তি প্রস্তর স্থাপন করেন ব্রিটিশ বিভাগীয় কমিশনার মি: ডব্লিউ. এইচ. নেলসন, আইসিএস । সাথে ছিলেন রাজা বাহাদুর স্বর্গত: সচীন্দ্র নারায়ণ সন্ন্যাল ও জেলা ম্যাজিস্ট্রেট মি: ডাউ, আইসিএস। জমিদার মহারাণীর পক্ষে শচীন্দ্র নারায়ণ সন্ন্যাল বিদ্যালয়কে ৭ একর জমি লিখে দেন। ১৯৩৭ সনে স্কুলটি কলকাতা বিশ্ববিদ্যালয়ের অনুমোদন লাভ করে।
১৯৫৮-৫৯ সনে যুক্তরাষ্ট্রের ফোর্ড ফাউন্ডেশন এর সাথে চুক্তি অনুযায়ী দেশের শিক্ষা ক্ষেত্রে বহুমুখী কার্যক্রম প্রবর্তনের উদ্দেশ্যে এবং নিজ নিজ এলাকায় স্কুলগুলো বহুমুখী পাঠ্যক্রম প্রবর্তনের ব্যাপারে আদর্শ হিসেবে কাজ করে মাধ্যমিক শিক্ষায় গুরুত্বপূর্ণ ভূমিকা পালন করার লক্ষ্যে দেশের বিভিন্ন এলাকা থেকে মোট ৫টি বেসরকারি পথপ্রদর্শক বিদ্যালয় নির্বাচিত করা হয়। অত্র বিদ্যালয়টি তার স্বকীয় বৈশিষ্ট্য ও বহুমুখী কার্যক্রমের স্বীকৃতি স্বরূপ সে সময়ে (১৯৫৯-৬২) সনে দেশের অন্যতম পাইলট উচ্চ বিদ্যালয় হিসেবে নির্বাচিত হয়।
১৯৮১ সনের ১ জানুয়ারি বিদ্যালয়টি সরকারি করা হয় এবং ১৯৮১ সনের ২৮মে আনুষ্ঠানিকভাবে স্কুলের সকল স্থাবর অস্থার সম্পত্তি ‘ডিড অব গিফট’ এর মাধ্যমে গণপ্রজাতন্ত্রী বাংলাদেশ সরকারের মহামান্য রাষ্ট্রপতি বরাবর হস্তান্তর করা হয়। পরবর্তী সময়ে মহারাণী হেমন্ত কুমারী সরকারী পাইলট উচ্চ বিদ্যালয় সংক্ষিপ্ত করে রাখা হয় এম.এইচ.কে. সরকারী পাইলট উচ্চ বিদ্যালয়।
কূর্ম
হিন্দুধর্মে কূর্ম হল বিষ্ণুর দ্বিতীয় অবতার । এর পূর্বের অবতার মৎস এবং পরের অবতার বরাহ । মৎস অবতারের মত এটিও সত্যযুগের অবতার । কূর্ম অবতারের জন্য উৎসর্গীকৃত মন্দির হল অন্ধ্রপ্রদেশের চিত্তুর জেলার কুর্মাই মন্দির ও শ্রীকুর্মাম মন্দির ।
একদা ঋষি দুর্বাসা দেবরাজ ইন্দ্রকে দিব্য পুষ্পমালা উপহার দিয়েছিলেন । ইন্দ্র সেই মালা সাদরে গ্রহণ করে তাঁর বাহন ঐরাবতের মাথায় রাখেন। কিন্তু ঐরাবত সেই মালা তার শুঁড়ে জড়িয়ে মাটিতে ফেলে নষ্ট করে দেয়। এতে ঋষি ক্রুদ্ধ হয়ে ইন্দ্রকে শ্রীহীন হবার অভিশাপ দেন। ব্রহ্মা তখন পুনরায় অমৃতপ্রাপ্তির জন্য অসুরদের সাহায্যে সমুদ্রমন্থনের পরামর্শ দেন । মন্থন কালে মন্দর পর্বত সমুদ্রে ঢুকে যাচ্ছিল তাই তখন ভগবান বিষ্ণু কূর্ম রূপ ধারণ করে মন্দর পর্বতকে তাঁর পৃষ্ঠে ধারণ করেন। এভাবে পুনরায় অমৃত প্রাপ্তি হয়।
স্যাম ওয়ার্থিংটন
সামুয়েল হেনরি জন "স্যাম" ওয়ার্থিংটন (জন্ম আগস্ট ২, ১৯৭৬) একটি ইংরেজ জন্মগ্রহণকারী অস্ট্রেলীয় অভিনেতা, "অ্যাভাটারে" জ্যাক সুলি-এর চরিত্রে অভিনয়ের জন্য পরিচিত।
উড়ন্ত হাঁস অর্কিড
উড়ন্ত হাঁস অর্কিড, (), (বৈজ্ঞানিক নাম: "Caleana major"), হচ্ছে এক প্রজাতির অর্কিড যা পূর্ব অস্ট্রেলিয়া এবং দক্ষিণ অস্ট্রেলিয়ায় বেশী দেখা যায়। খুবই ছোট আকারের এই অর্কিড মাত্র ৫০ সেন্টিমিটার লম্বা। অপূর্ব সুন্দর অর্কিডটি দেখে সত্যি মনে হয় যেন কোনো পুরুষ হাঁস উড়ে যাচ্ছে।
'জাম-দ্পাল-রোল-বা'ই-ব্লো-গ্রোস
'জাম-দ্পাল-রোল-বা'ই-ব্লো-গ্রোস () (১৮৮৮-১৯৩৬) দ্গে-লুগ্স ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।
'জাম-দ্পাল-রোল-বা'ই-ব্লো-গ্রোস ১৮৮৮ খ্রিষ্টাব্দে তিব্বতের আমদো অঞ্চলের ত্সোংখা নামক স্থানে জন্মগ্রহণ করেন। তাঁর দুই বছর বয়সে তাঁর মাতা স্প্রে'উ-নাগ-গ্জা' () এবং সাত বছর বয়সে তাঁর পিতা তান্ত্রিক সাধক 'খ্যাম-রু-স্কু-ছেন () মারা যান। আট বছর বয়সে ব্সোদ-নাম্স-র্গ্যা-ম্ত্শো () নামক এক বৌদ্ধ সন্ন্যাসীর নিকট তিনি শ্রমণেরর শপথ গ্রহণ করেন। তিন বছর পরে তিনি স্কু-'বুম-ব্যাম্স-পা-গ্লিং () বৌদ্ধবিহারে যোগ দিয়ে হার-ছেন-য়ে-শেস-র্গ্যা-ম্ত্শো () নামক বৌদ্ধ পণ্ডিতের নিকট শিক্ষালাভ করেন। এই বিহারে তিনি দ্গে-'দুন-ব্স্তান-'দ্জিন-র্গ্যা-ম্ত্শো () নামক চতুর্থ আ-ম্দো-ঝ্বা-দ্মার () উপাধিধারী লামার নিকট লাম-রিম এবং দ্পা'-রি-বা-ব্লো-ব্জাং-রাব-গ্সাল () নামক ভিক্ষুর নিকট অভিসময়ালঙ্কারের স্ফূটার্থ টীকা সম্বন্ধে শিক্ষালাভ করেন। আ-লাগস-ঙ্গাগ-দ্বাং-ফুন-ত্শোগ্স () নামক লামা তাঁকে ভিক্ষুর শপথ এবং চক্রসম্বর ও গুহ্যসমাজতন্ত্র সম্বন্ধে শিক্ষাদান করেন। পঁচিশ বছর বয়সে তিনি লাসা শহরের দিকে যাত্রার পথে ব্রাগ-দ্কার-ব্লো-ব্জাং-দ্পাল-ল্দান-ব্স্তান-'দ্জিন-স্ন্যান-গ্রাগ্স () নামক লামার নিকট তিনি লাম-রিম ও ব্লো-স্ব্যোং সংক্রান্ত ত্সোং-খা-পা-ব্লো-ব্জাং-গ্রাগ্স-পার () সূত্র এবং খাম্স অঞ্চলে 'জাম-দ্ব্যাংস-ম্খ্যেন-ব্র্ত্সে'-দ্বাং-পো () নামক লামার নিকট গুহ্যগর্ভতন্ত্র সম্বন্ধে শিক্ষালাভ করেন। এই সময় খ্রা-দ্গে-স্লোং-ত্শুল-খ্রিম্স-দার-র্গ্যাস () নামক বৌদ্ধ সাধিকা তাঁকে দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো () নামক লামার পুনর্জন্ম রূপে চিহ্নিত করেন।
১৯১৯ খ্রিষ্টাব্দে তিনি দ্বাং-ছেন-ম্দো-স্দে () নামক এক স্থানীয় শাসকের পৃষ্ঠপোষকতায় ম্গো-লোগ () অঞ্চলের দার-লাগ () নামক স্থানে দ্পাল-স্ন্যান-মো-রি-র্নাম-র্গ্যাল () নামক বৌদ্ধবিহার স্থাপন করেন। এই সময় তিব্বতী ও চীনা সৈন্যদের একটি লড়াইয়ের মাঝে পড়ে তিনি গুরুতর আহত হন, কিন্তু তাঁর আক্রমণকারীরা তাঁকে হত্যা না করে ছেড়ে দেন। পরবর্তীকালে তিনি আ-জা-র্দো-র্জে-সেং-গে () নামক স্দে-দ্গে রাজ্যের শাসকের পৃষ্ঠপোষকতায় ত্সোং-খা-পা-ব্লো-ব্জাং-গ্রাগ্স-পার রচনা ছাপার দায়িত্ব নেন।
'জাম-দ্পাল-রোল-বা'ই-ব্লো-গ্রোস অতিযোগ তত্ত্বের ওপর তেরোটি অধ্যায় বিশিষ্ট 'জাম-দ্পাল-র্দ্জোগ্স-পা-ছেন-পো-থুগ্স-রিগ () নামক একটি গ্রন্থ রচনা করেন। এছাড়া তিনি ন্যি-'ওদ-স্নাং-বা () নামক একটি টীকাভাষ্য রচনা করেন।
এমা রবার্টস
এমা রবার্টস (; জন্ম: ফেব্রুয়ারী ১০, ১৯৯১) একজন আমেরিকান অভিনেত্রী, মডেল এবং গায়িকা। "ব্লো" নামক চলচ্চিত্রে কিছু ছোট ভূমিকার পর নিক্লেডিওন টিভি চ্যানেলে আনফেবুলাস (Unfabulous) নামক একটি টেলিভিশন সিরিজে এডি সিঙ্গেরের চরিত্রে অভিনয় করে খ্যাতি অর্জন করেন, এই চরিত্রের জন্য তিনি টিন চয়েস এ্যাওয়ার্ড এবং সিক্স ইয়ং আর্টিস্ট এ্যাওয়ার্ডের জন্য জন্য মনোনীত হয়েছিলেন।
অ্যানফেবুলুস শেষ হওয়ার পরে এমা রবার্টস চলচিত্রে অভিনয় শুরু করেছেন। ২০০৬ সালে আকুয়ামারিন চলচিত্রে অভিনয় করেছেন, ২০০৭ সালে ন্যান্সি ড্রিউ এবং ওয়াল্ড চাইল্ড চলচিত্রে মূল চরিত্রে অভিনয় করেছেন। ২০০৯ সালে রবার্টসকে লাইমলাইফ নামক একটি নাটকে দেখা গিয়েছে এবং পরে বিভিন্ন ধরেনর চলচিত্রেও দেখে গিয়েছে। ২০১০ সালে ভ্যলেন্টাইন্স ডে চলচিত্রে জুলিয়া রবার্টসের সাথে অভিনয় করেছেন এবং বেশ কিছু ছবিতে মূল চরিত্রে দেখা গিয়েছে, যেমন ক্রাইম থ্রিল্লার ৪.৩.২.১ (২০১০), দ্যা হরর সক্রিম ৪ (২০১১), উই আর দ্যা মিলারস (২০১৩) এবং দ্যা ড্রামা পালো অল্টো (২০১৩)।
রবার্টস নিউ ইয়র্কের রাইনবেক শহরে জন্মগ্রহণ করেছেন। রবার্টসের বাবার নাম এরিক রবার্টস এবং মায়ের নাম কেলী কানিংহাম। রবার্টসের সৎ বাবা-মার নাম এলিজা রবার্টস এবং নিকেলস। রবার্টস অভিনেত্রী জুলিয়া রবার্টস এবং লিসা রবার্টস গিলানের ভাগ্নি। রবার্টসের সৎ বোনের নাম গ্রেস। শৈশবকালে রবার্টস তার খালা জুলিয়া রবার্টস চলচিত্রের সেঁটে সময় কাটাতেন। সেই অনুভূতিই এমার চলচিত্রে আসার অনুপ্রেরণা জাগায়।
২০০৯ সালের ফেব্রুয়ারিতে এমা নেউট্রজেনার ব্র্যান্ড দূত হন এবং তাকে কোম্পানির বিজ্ঞাপনের জন্য সংবাদপত্র এবং টেলিভিশনে দেখা গিয়েছে। রবার্টসকে জুন ২০০৭, সেপ্টেম্বর ২০০৮, ডিসেম্বর ২০০৯ এবং ফেব্রুয়ারী ২০০৯ শালে টিন ভোগ এর শ্রেষ্ঠ পরিহিত তালিকায় একাধিক বার দেখা গিয়েছে। ২০১১ সালে রবার্টস সারাহ লরেন্স কলেজে পড়াশুনা শুরু করে, কিন্তু ২০১২ সালে তিনি পড়াশুনা থামিয়ে কাজের উপর বেশি মনযোগী হন।
সুন্নাহ
সুন্নাহ হল একটি আরবী শব্দ যার আভিধানিক অর্থ হল "ঐতিহ্য" বা "উপায়"| মুসলিমদের কাছে সুন্নাহ হল নবী মুহাম্মদ (সাঃ) কর্তৃক নির্দেশিত জীবনব্যবস্থা| মুসলিমগণ বিশ্বাস করে থাকেন যে, মুহাম্মদ (সাঃ) এর জীবন হল সর্বোত্তম আদর্শ তাদের নিজস্ব জীবনে অনুসরণ করার জন্য।
ইসলামী পন্ডিতগণ নবী মুহাম্মদ (সাঃ) এর জীবনী, তার পরিবারের জীবনী এবং তার সাহাবাদের জীবনী থেকে সুন্নাহর শিক্ষাগ্রহণ করে থাকেন| রাসূল (সাঃ) কেন্দ্রিক এ সকল ঘটনাসমূহের সংকলনকে একত্রে হাদীস বলা হয়। it is significant because it addresses ways of life dealing with friends, family and government. Recording the "sunnah" was an Arabian tradition and, once people converted to Islam, they brought this custom to their religion.
বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগার
মহান মুক্তিযুদ্ধে বীর শ্রেষ্ঠ মুন্সী আবদুর রউফ এর অসাধারণ নৈপূন্য ও আত্মত্যাগের স্মৃতি রক্ষার্থে ২০০৮ সালে বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগারটি স্থাপিত হয়।
ফরিদপুর জেলার মধুখালী উপজেলার কামারখালী ইউনিয়নের সালামাতপুর গ্রামে বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগারটি অবস্থিত
২০০৬-০৭ অর্থবছরে ফরিদপুর জেলা পরিষদের উদ্যোগে ও তত্ত্বাবধানে এক একর জায়গার ওপর তিন হাজার ৫৩৫ বর্গফুট আয়তনবিশিষ্ট এই জাদুঘরটি প্রায় ৬২ লাখ টাকা ব্যয়ে নির্মিত হয়। জাদুঘরটি উদ্বোধন করা হয় ২০০৮ সালের ২৮ মে।
জাদুঘরে রক্ষিত স্মৃতিচিহ্ন আর বই নতুন প্রজন্মের কাছে মুক্তিযুদ্ধের ইতিহাস তুলে ধরার কাজটি করে যাচ্ছে।নানা ধরনের বইয়ের মধ্যে প্রতিটি বিষয়ের জন্য রয়েছে আলাদা আলাদা আলমারি। প্রতিটি আলমারিতে রয়েছে বিষয়ভিত্তিক নাম, যা দেখে যে বই প্রয়োজন, তা পাওয়া যাবে। রয়েছে জীবনী, উপন্যাস, ধর্মীয়,বিজ্ঞান ও তথ্যপ্রযুক্তি, রচনাবলি, মুক্তিযুদ্ধ, সাধারণ জ্ঞান, শিশুসাহিত্য, কবিতাসমগ্রসহ নানা ধরনের বই।জাদুঘরে রউফের ব্যবহৃত দ্রব্যসামগ্রী রয়েছে।
এই জাদুঘরে গ্রন্থাগারিক হিসেবে দায়িত্বে আছেন মুন্সী সাইদুর রহমান এবং খণ্ডকালীন ঝাড়ুদার হিসেবে রয়েছেন মিল্টন কুমার বিশ্বাস। এই দুজনই সর্বমোট জনবল।
ঢাকার গাবতলী থেকে কামারখালীর দূরত্ব ১৫০ কিলোমিটার। ঢাকা থেকে খুলনা রুটে চলাচলকারী যেকোনো পরিবহনের চেয়ারকোচে ভাড়া ২৫০ টাকা এবং সাধারণ ভাড়া ১৫০ টাকা। কামারখালী বাসস্ট্যান্ড থেকে রিকশাভ্যানে জাদুঘর পর্যন্ত ভাড়া জনপ্রতি ১৫ টাকা।
পরিবেশ রসায়ন
পরিবেশ রসায়ন একটি বিজ্ঞান যা প্রকৃতিতে বিদ্যমান রাসায়নিক ও জৈব-রাসায়নিক ক্রিয়াসমূহের বিষয়ে কারণ, ফলাফল ইত্যাদি অনুসন্ধান করে। বায়ু, মাটি এবং জলীয় পরিবেশে বিদ্যমান রাসায়নিক পদার্থ ও বস্তুসমূহের ক্রিয়া-প্রতিক্রিয়া, বিক্রিয়া, পরিবহণ, প্রভাব এবং এসবের উপর মানুষ ও জৈবিক বস্তুর প্রভাব পরিবেশ রসায়নের অন্তর্গত। পরিবেশ রসায়নে জলীয় রসায়ন, মাটি বিজ্ঞান এবং ভূ-মন্ডলীয় রসায়নের বিষয়বস্তু জড়িত, এছাড়া পরিবেশ রসায়ন ব্যাপকভাবে বিশ্লেষণাত্মক রসায়নের উপর নির্ভরশীল।
পরিবেশে সংঘটিত বিভিন্ন রাসায়নিক বিক্রিয়াসমূহ এবং এগুলোড় উপরে মানুষের ক্রিয়ার প্রভাব পরিবেশ রসায়নের অন্তর্ভুক্ত। এধরণের স্থানীয় ক্রিয়ার প্রভাব কিংবা বায়ুতে ক্ষতিকর রাসায়নিক পদার্থের উপস্থিতি এবং এর ফলে ভূ-মন্ডলের তথা ওজোন স্তরের নিঃশেষকরণ প্রক্রিয়ার মত বৈশ্বিক ঘটনার প্রভাবও পরিবেশ রসায়নের গবেষণার বিষয়। পরিবেশ রসায়নের লক্ষ্য এসব রাসায়নিক ক্রিয়াসমূহের ব্যাপারে ধারণা প্রদান করা যাতে মানুষের ক্রিয়াকলাপ সঠিকভাবে মূল্যায়ন করা সম্ভব হয়।
পরিবেশ রসায়ন প্রথমেই স্বাধীন অবস্থায় প্রকৃতির ক্রিয়াসমূহ পর্যবেক্ষণ করে; প্রকৃতিতে কোন রাসায়নিক পদার্থ কী পরিমাণে কোন নির্দিষ্ট বিক্রিয়ায় অংশগ্রহণ করে এবং তার প্রভাব কী। এসবের উপর ভিত্তি করে জানা সম্ভব যে প্রকৃতিতে মানুষের নিঃসরণ করা রাসায়নিক পদার্থের ক্রিয়ার প্রভাব কী পরিমাণ। পরিবেশ রসায়নে রসায়নসহ পরিবেশ বিজ্ঞানের বিভিন্ন বিষয় অধ্যয়ন করা হয়। রসায়নের বিভিন্ন বিষয়ের মধ্যে উল্লেখযোগ্য হল রাসায়নিক বিক্রিয়া, সমীকরণ, ঘনমাত্রা, রাসায়নিক একক, রাসায়নিক বিশ্লেষণ ও সংশ্লেষণ।
পরিবেশ রসায়ন সম্পর্কিত বিভিন্ন বিষয় পরিবেশ সংস্থাসমূহ ব্যবহার করে। পরিবেশ রক্ষা সংস্থা এবং পরিবেশের উন্নয়নকামী সংস্থাগুলো পরিবেশ রসায়নের জ্ঞান তাদের কার্যক্রমে ব্যবহার করে। এসবের মধ্যে রয়েছেঃ
গোলিয়াথ ব্যাঙ
গোলিয়াথ ব্যাঙ, () (বৈজ্ঞানিক নাম: "Conraua goliath") হচ্ছে পৃথিবীর বিদ্যমান সবচেয়ে বড় ব্যাঙের প্রজাতি। প্রায় ১২.৬ ইঞ্চি পর্যন্ত লম্বা হয়ে থাকে এটি। আর ওজনও হতে পারে ৩.২৫ কিলোগ্রাম পর্যন্ত। এই ব্যাঙগুলি প্রায় ১৫ বছর বেঁচে থাকে। সাধারণত পশ্চিম আফ্রিকার ক্যামেরুন,গ্যাবন ও গিনির মধ্যে দিয়ে প্রবাহিত বেনিতো নদীর পাড়েই এই প্রজাতির ব্যাঙটির বসবাস বেশি দেখা যায়।
ফ্রন্ট-এন্ড প্রসেসর
ফ্রন্ট এন্ড প্রসেসর (এফইপি) (ইংরেজী:Front end processor), অথবা একটি যোগাযোগকারী প্রসেসর হল ছোট আকারের কম্পিউটার যা হোস্ট কম্পিউটারে কিছু সংখ্যক নেটওয়ার্ক যেমন এসএসএ বা কিছু সংখ্যক পেরিফেরাল ডিভাইস যেমন টার্মিনাল, ডিস্ক ইউনিট, প্রিন্টার এবং টেপ ইউটনিট ইত্যাদির মধ্যে সাধারন ক্ষেত্র হিসেবে কাজ করে। হোস্ট কম্পিউটার এবং ফ্রন্ট এন্ড প্রসেসরের মধ্যে ডেটা আদান প্রদান হয় দ্রুতগতির সমান্তরাল সাধারণ ক্ষেত্র দিয়ে। এটি পেরিফেরাল যন্ত্রাংশের সাথে যোগাযোগ করে কমগতি সম্পন্ন সাধারণ ক্ষেত্র ব্যবহার করে, সাধারনত যোগাযোগ নেটওয়ার্ক দিয়ে। উদ্দেশ্য হিসেবে হোস্ট কম্পিউটার থেকে পেরিফেরাল যন্ত্রাংশ ব্যবস্থাপনার কাজ অফ লোড করা, বার্তা প্রেরন ও গ্রহন, প্যাকেট সন্নিহিত ও অসন্নিহিতকরন, ভুল নির্ণয় এবং তা ঠিক করা। দুটো উদাহরন হতে পারে আইবিএম ৩৭০৫ যোগাযোগ নিয়ন্ত্রনকারী এবং বারোগস (Burroughs) তথ্য যোগাযোগের প্রসেসর।
কখনো কখনো এফইপি কেউ কেউ যোগাযোগ নিয়ন্ত্রনকারী হিসেবে অবিহিত করেন। প্রথম দিকের যোগাযোগ নিয়ন্ত্রনকারীগুলো যেমন আইবিএম ২৭০x সিরিজগুলো ছিল তার দিয়ে বানানো কিন্তু পরেরগুলো ছিল প্রোগ্রাম করা যায় এমন ডিভাইস।
এটি asymmetric multi processor systems ব্যবহার হয়ে থাকে। এটি একটি প্রসেসিং যন্ত্রাংশ (সাধারনত একটি কম্পিউটার) যা ইনপুট উৎসের কাছাকাছি থাকে মূল প্রসেসরের থেকে। এটি যে কাজগুলো করে তা হল রেডিওর মাধ্যমে উপাত্ত প্রেরন ও পরিমাপের নিয়ন্ত্রন, তথ্য সংগ্রহ, প্রসেস হয়নি এমন সেন্সর তথ্যগুলোকে হ্রাস করা, কিবোর্ড ইনপুটের বিশ্লেষন ইত্যাদি
এফইপি ভোক্তাদের এপ্লিকেশনগুলো এবং নেটওয়ার্কগুলোর হোস্ট কম্পিউটারের এপ্লিকেশনের সাথে সংযোগ স্থাপনের জন্য কাজ করে। বর্তমানের ইন্টারনেট এবং এর প্রটোকল যা বিশ্বব্যাপি সমাদৃত, কারনে ধরা হয় যে এফইপি'র কোন প্রয়োজনীয়তা নেই। এটা সত্য হতে পারে যেখানে এটি শুধু মাত্র সরল সংযোগের ক্ষেত্রে (যদি ধরা হয় আইপি ঠিকানা কখনো পরিবর্তন হয় না)। কিন্তু এটি অন্য কিছু গুরুপূর্ন কাজও করে, যা লেনদেন এপ্লিকেশনে, বার্তা এবং লেনদেন সুইচিং, মাল্টিপ্লেক্সিং, লেনদেনের নিরাপত্তা, সেবার মানের নিশ্চয়তা প্রদানকারী এবং এন্ড-টু-এন্ড লেনদেন ব্যবস্থাপনায় ও রিপোর্টিংয়ের সাথে ঘনিষ্ঠভাবে জড়িত। এইসব কার্যপ্রনালী গুরুত্বপূর্ন যেসব ক্ষেত্রে তা হল ব্যাংকিং, সরকারি খাতে, বিক্রয় পয়েন্টে, নিরাপত্তায় এবং স্বাস্থ্য সচেতনতা এপ্লিকেশনে। এই সকল ক্ষেত্রে এটির গুরুত্ব আগের চেয়েও বেড়েছে।
যদিও আইবিএম তাদের ৩৭৪৫/৩৭৪৬ যোগাযোগ এফইপি প্রসেসরগুলো তুলে নিয়েছে বাজারজাতকরন থেকে ২০০৩ সালে তবুও তারা ২০০০০ মত এফইপি প্রসেসর দেখাশোনা করা থেকে বিরত হয়নি। আইবিএম এর সাথে মাইক্রোকোড বৃদ্ধির সক্ষমতা প্রদান সংবলিত বৈশিষ্ট্য দিচ্ছে। সারা বিশ্বে ছোট ছোট প্রতিষ্ঠানগুলো আইবিএমের শূন্যতা পূরনে এগিয়ে আসছে।
অ্যাক্সেস সময়
এক্সেস টাইম হল একটি বৈদ্যুতিক সিস্টেমে রিকোয়েস্ট পাঠানো এবং রিকোয়েস্ট সমাপ্ত হওয়ার মধ্যকার সময়। আরো সহজে বলতে গেলে একটি সিস্টেমে যদি ডেটা চাওয়া হয় এবং সেই ডেটা পেতে যতটুকু সময় লাগে তাকে এক্সেস টাইম বলে।
একটি দূরযোগাযোগ ব্যবস্থায়, এক্সেস টাইম বলতে এক্সেস করতে যে প্রচেষ্টা করা হয় এবং তা যখন সফল হয় তাকে বুঝায়। কম্পিউটারের ক্ষেত্রে, এটা হল ডেটা পাওয়ার জন্য চাওয়া বা স্টোর করা এবং তা কত সময়ে সমাপ্ত হল বা স্টোর করতে শুরু করল সেই সময়কে বুঝায়।
জীবন মেন্ডিস
বালাপুবাদুগে মানুকুলাসুরিয়া অমিত জীবন মেন্ডিস (; জন্ম: ১৫ জানুয়ারি, ১৯৮৩) কলম্বোয় জন্মগ্রহণকারী শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য জীবন মেন্ডিস বামহাতি ব্যাটসম্যান হিসেবে খেলছেন। শ্রীলঙ্কার অনূর্ধ্ব-১৯ ক্রিকেট দলে অধিনায়কত্ব করেন।
২০০০-০১ মৌসুমে তার অভিষেক ঘটে। পরের মৌসুমেই তিনি অনূর্ধ্ব-১৯ ক্রিকেট দলকে নেতৃত্ব দেন। ২০০৫ সালে শ্রীলঙ্কা এ-দলে প্রতিনিধিত্ব করেন। বাংলাদেশের জাতীয় ক্রিকেট লীগে ঢাকা ডিনামাইটস দলেও টুয়েন্টি২০ ক্রিকেট খেলেছেন তিনি।
১ জুন, ২০১০ তারিখে জিম্বাবুয়েতে অনুষ্ঠিত ত্রি-দেশীয় সিরিজের তৃতীয় খেলায় তার অভিষেক হয়। খেলায় তিনি ব্যাটিং করার সুযোগ না পেলেও বল হাতে ৪ ওভার বোলিং করে ১২ রান দিয়ে ২ উইকেট লাভ করেন। অবশেষে নিজস্ব দ্বিতীয় খেলায় ব্যাটিং করে ৩৫ বলে ৩৫ রান সংগ্রহ করেন।
শ্রীলঙ্কার হাম্বানতোতায় অনুষ্ঠিত ২০১২ সালে টুয়েন্টি২০ বিশ্বকাপে জিম্বাবুয়ের বিপক্ষে দারুণ খেলেন তিনি। দলের সংগ্রহ ১১.৩ ওভারে ৮২/৩ উইকেট হলে, তিনি ৩০ বলে অপরাজিত ৪৩* রান করেন। তার ইনিংসে ৪ বাউন্ডারি ও ১ ছক্কার মার ছিল। কুমার সাঙ্গাকারা’র জুটি গড়ে ৪৯ বলে ৯৪ রান তোলেন। তার অসামান্য নৈপুণ্যে দল জয়ের বন্দরে পৌঁছে যায় ১৮২/৪। এরপূর্বে বোলিংয়ে নেমে ৪ ওভারে ২৪ রানে তিন উইকেট পান।
শত্রুঘ্ন
রাজা দশরথের স্ত্রী সুমিত্রার গর্ভজাত যমজ পুত্রের মধ্যে লক্ষ্মণ জ্যেষ্ঠ ও শত্রুঘ্ন কনিষ্ঠ । ইনি লক্ষ্মণ ও রামের অনুগত ও সহায় ছিলেন । রামের বনগমনে পুত্রশোকে দশরথ দেহত্যাগ করেন । তখন শত্রুঘ্ন ভরতের সাথে ভরতের মাতুলালয়ে ছিলেন । শত্রুঘ্নের সাথে জনক্রাজার কনিষ্ঠ ভ্রাতার অন্যতমা কন্যা শ্রুতকীর্তির বিবাহ হয় । রামের নির্বাসনে ইনি এতদূর বিরক্ত ও মর্মাহত হয়েছিলেন যে সকল অনর্থের মূল কৈকেয়ীর দাসী মন্থরাকে নিগৃহীত করেন এবং কৈকেয়ীকে কঠোর ভর্ৎসনা করেন । রাম বনবাসের পর রাজ্যভার গ্রহণ করলে শত্রুঘ্ন ভরতকে রাজকার্যে সাহায্য করেন । এসময় যমুনাতীরবাসী মহর্ষিরা মধুদৈত্যের পুত্র লবণাসুরের অত্যাচারে জর্জরিত হয়ে উঠলে শত্রুঘ্ন রামের আদেশে তার বিরুদ্ধে অভিযান করেন এবং তাকে শূলহীন দেখে আক্রমণ করে বিনষ্ট করেন । দেবতা প্রদত্ত শূলের জন্যই মধুদৈত্যের মত তার পুত্র অজেয় ছিল । লবণবধের পর শত্রুঘ্ন লবণের মথুরারাজ্য নিজের পুত্র সুবাহু ও শত্রুঘাতীকে অর্পণ করেন । এরপর শত্রুঘ্ন রামের সহিত সরযু নদীতে প্রবেশ করে যোগবলে দেহত্যাগ করেন ।
দ্বীন
দ্বীন (), একটি আরবি শব্দ, যা প্রধাণত ইসলাম ধর্মের সাথে অধিক সম্পৃক্ত, পাশাপাশি আরব খ্রিস্টানরাও তাদের উপাসনার ক্ষেত্রে এই শব্দটি ব্যবহার করে |একে প্রায়শই "ধর্ম" হিসেবে অনুবাদ করা হয়, কিন্তু ইসলামী প্রধান ধর্মগ্রন্থ কুরআনে শব্দটির দ্বারা একজন ন্যায়নিষ্ঠ মুসলিমের জন্য পালনীয় পূর্ণাঙ্গ জীবন ব্যবস্থাকে বোঝানো হয়েছে, যা কুরআন ও হাদীস হতে প্রাপ্ত শিক্ষা, আদর্শ ও নির্দেশাবলী দ্বারা পরিচালিত হবে। ইসলামী শরীয়াহ আইনকেও অনেক সময় দ্বীন হিসেবে নির্দেশ করা হয়| কিছু মুসলিমের মতে, দ্বীন শব্দটির প্রয়োগ পরিসর হল শুধুমাত্র মুসলিমদের ধর্মীয় জীবন। আবার কিছু মুসলিমের মতে, দ্বীনের প্রয়োগ সামষ্টিকভাবে মুসলিমদের জীবনের সকল শাখায় প্রযোজ্য হতে পারে।
বহু হাদিসে, দ্বীনকে মধ্যমপন্থী জীবনব্যবস্থা হিসেবে বর্ণনা করা হয়েছে: